Izgradnja centra za posjetioce na obali rijeke Bistrice u Bijelom Polju, u okviru projekta turističke valorizacije Đalovića pećine sa okolinom, počela je nedavno pripremom terena i betoniranjem temeljne osnove, saopšteno je iz Uprave javnih radova.\nRealizacija projekta, kako su kazali, sprovodi se po principu “projektuj i izgradi”, na osnovu kojeg je izabrani ponuđač u postupku javne nabavke, podgoričko preduzeće “Permonte”, prethodno izradio glavni projekat.\n"Vrijednost ove investicije, koju je Vlada Crne Gore predvidjela Zakonom o budžetu, iznosi 893 hiljade eura. Ugovorom je definisano da građevinski radovi budu završeni polovinom naredne godine, ukoliko dozvole vremenske prilike i ne dođe do otežavajućih okolnosti uzrokovanih koronavirusom", navodi se u saopštenju.\nIz Uprave javnih radova navode da je Centar za posjetioce sa pratećim sadržajima i parkingom dio jednog od najvećih građevinskih poduhvata u oblasti turizma u Crnoj Gori, vrijednog oko 23 miliona eura. Planiran je na lokaciji površine 12 hiljada metara kvadratnih, a sam objekat će se prostirati na 500 kvadrata.\n"Sadržaće restoran, info-pult sa suvenirnicom, muzejsko-izložbeni prostor, salu za prezentacije, ambulantu, servis za izdavanje opreme, kao i administrativni blok za zaposlene. Objekat će se nalaziti pored novoizgrađenog puta od naselja Bistrica prema manastiru Podvrh, a planiran je tako da bude usklađen sa prirodnim okruženjem", navodi se u saopštenju.\nBiće izgrađen i parking sa 42 mjesta za automobile, posebnim mjestima za autobuse, motocikle, bicikle, kao i za potrebe lica smanjenje pokretljivosti.\n"Predviđen je i prostor za avanturistički park i šetalište uz rijeku, koje će biti spojeno sa novim mostom na Bistrici. Izgradnja mosta na Bistrici takođe je u toku, a nedavno su postavljeni nosači betonske konstrukcije. Radovi na mostu, zajedno sa već započetom rekonstrukcijom puta Gubavač – Bistrica, vrijedni su pet miliona eura", kazali su.\nIz Uprave javnih radova su kazali da trenutno realizuju i ostale segmente turističke valorizacije bistričkog kraja, kao što su probijanje ulaza u pećinu, montaža žičare gondolskog tipa i izgradnja elektroenergetske infrastrukture.\nPodsjećaju da je proteklog ljeta završeno asfaltiranje i postavljanje signalizacije na oko 5,7 kilometara dugom putu Bistrica – manastir Podvrh, a ranije i izgradnja trafostanice Bistrica, koja će napajati čitav kompleks.\n"Predstoji izgradnja servisnog objekta i krajnje stanice žičare, postavljanje staze od servisnog objekta do ulaza u pećinu, kao i specijalnih montažnih staza i osvjetljenja u samoj pećini. Realizacija ovog kapitalnog projekta doprinijeće bogatijoj turističkoj ponudi Crne Gore, otvaranju novih radnih mjesta i stvaranju povoljnog ambijenta za privredni razvoj bjelopoljske opštine i kompletnog sjevernog regiona", navodi se u saopštenju.


Ministar spoljnih poslova Luksemburga, koji predsedava Evropskom unijiom, kritikovao je poteze poljske vlade za smanjenje nadležnosti Ustavnog suda i sugerisao da bi EU mogla da interveniše.\nOd dolaska na vlast prošlog meseca konzervativna partija Prava i pravde nastojala je da promeni sastav Ustavnog suda i da promeni zakone kako bi se smanjila njegova ovlašćenja da presudjuje u spornim pitanjima.\nŠef diplomatije Luksemburga Žan Aselborn rekao je za nemačku televiziju ZDF da je razvoj situacije u Poljskoj "zastrašujući".\nOn je rekao da poljska vlada izgleda nije svesna da je EU "zajednica vrednosti" i da "ne samo da može intervenisati, već mora intervenisati ako stvari idu pogrešnim smerom u smislu vladavine zakona".\nPoljske konzervativce već je kritikovao predsednik Evropskog parlamenta Martin Šulc, na šta je reagovala premijerka Beata Šidlo koja je rekla da nije prihvatljivo da se "strani političar meša u unutrašnje stvari Poljske".\nHiljade Poljaka izašle su u subotu na ulice Varšave i još 22 grada Poljske da izraze ogorčenje zbog ubrzanog tempa kojim nova evroskeptična vlada sprovodi reforme Ustavnog suda, politizuje državnu upravu, a neistomišljenike optužuje da su "gora sorta Poljaka sa izdajom u genima".


EU: Nasilje u Iraku bi moglo da bude zločin protiv čovečnosti\nNasilje na severu Iraka, zbog čega je na stotine hiljada ljudi bilo primorano da napusti domove, moglo bi da se podvede pod "zločine protiv čovečnosti", saopštila je juče Evropska unija.\nIračani beže usred borbi\nVisoka predstavnica EU za spoljnu politiku i bezbednost Ketrin Ešton navela je u saopštenju da članice Unije "oštro osuđuju" napade ekstremista iz Islamske države i drugih oružanih grupa u Iraku.\n"Zaprepašćeni smo pogoršanjem humanitarne situacije, gde na stotine hiljada civila, većinom iz manjinskih zajednica, beži iz oblasti konflikta, zbog progona i kršenja osnovnih ljudskih prava", navodi se u saopštenju.\nU saopštenju se dodaje da "neke od tih dela bi mogla da predstavljaju zločine protiv čovečnosti i moraju biti što pre istražena da bi počinioci odgovarali".\nEšton je pozvala sve strane da se povinuju međunarodnom humanitarnom pravu i obezbede prolaz humanitarne pomoć.\nČETVRTA NOĆ SUKOBA Snimci na društvenim mrežama svedoče o haosu u predgrađima Pariza (VIDEO)\nDžonson odbacio optužbe da podstiče nasilje\nU trafo-stanici na juozapadu Irana danas je izbio požar, što je poslednji u nizu sličnih incidenata na osetljivim lokacijama u toj zemlji proteklih dana, javlja Rojters.\nZbog zabrinjavajućeg porasta broja zaraženih korona virusom, u jednom okrugu španskog regiona Katalonija od danas važi ograničenje kretanja, što je prvi takav slučaj u Španiji otkako je 21. juna u toj zemlji ukinuto vanredno stanje uvedeno zbog pandemije COVID-19.\nBrazilski predsednik Žair Bolsonaro, koji je često kritikovan zbog svog odnosa prema pandemiji korona virusa, odobrio je predlog zakona prema kojem će u njegovoj zemlji biti obavezno nošenje zašitnih maski na javnim mestima.


Brose Bamberg - Sassari: Analiza utakmice | Sportske Kladionice\nHome Sportsko klađenje Tip dana Brose Bamberg – Sassari: Analiza utakmice\nDanas se odlučujemo za utakmicu koja se igra u okviru košarkaške FIBA Champions League, gde se u okviru redovnog kola, u Nemačkoj, sastaju domaća ekipa Brose Bamberg i gosti Sassari.\nDomaća ekipa se trenutno nalazi na pretposlednjoj poziciji u Grupi L sa samo jednom pobedom i čak tri poraza. Vrlo je jasno da će teško moći da se kvalifikuju za dalje tok takmičenja, ali ipak očekujemo da ovaj susret bude izrazito zanimljiv. U grupnoj fazi imaju prosek koševa od 171 poena, dok u domaćem prvenstvu taj prosek je 164.4 poena, što sveobuhvatno pokazuje da je Bamberg jedna vrlo brza i efikasna ekipa.\nGosti se nalaze na poslednjoj poziciji, u ovoj grupi nemaju niti jednu pobedu, a prosek poena u grupnoj fazi je trenutno 183.3 poena, dok je taj procenat nešto niži u domaćem prvenstvu, gde imaju 176.8 poena po meču. Nećemo previše informacija davati o ovoj ekipi, ko ih je jednom gledao zna šta može da očekuje.\nOve dve ekipe su igrale četiri puta do sada, ali pre više godina, tako da te duele nećemo uzimati u obzir prilikom odluke o tipu.\nGledajući kako ove dve ekipe igraju, trenutnu formu, kao i poziciju na tabeli, smatramo da je najbolje na ovoj utakmici odigrati Over 174 Points (da obe ekipe postignu više od 174 poena), koja opklada se plaća solidnom 1.81 kvotom u sportskoj kladionici Bet365.


U Lincu otvoren izložbeni prostor za firme iz RS - Akta.ba\n24.05.2019. 08:28 / Izvor: Akta.ba\nIzložbeni prostor u kome će izlagati 32 privredna društva iz Republike Srpske jučer je svečano otvoren u Lincu, saopšteno je iz Područne privredne komore Banjaluka.\nPrilikom otvaranja, predsjednik Područne privredne komore Banjaluka, Goran Račić izjavio je da je izložbeni prostor za domaće kompanije jedna od kapija za ulazak preduzeća iz Republike Srpske na nova tržišta.\n"Nismo bez razloga odabrali prostor Gornje Austrije jer je Linc oko 200 kilometara udaljen od Beča, Minhena i Praga, oko 100 kilometara od Salzburga, a u blizini je Graca. To je veoma dobra lokacija koja može da pokrije najveće gradove Austrije i da bude veoma blizu centara u Njemačkoj i Češkoj kako bi i ta tržišta mogli pokrivati", rekao je Račić.\nDodao je još da ovo nije benefit samo za 32 firme koje izlažu u prostoru, jer svaka od tih firmi ima svoje dobavljače i kroz taj lanac će biti zastupljene još desetine preduzeća, koja će moći da povećaju proizvodnju na osnovu aktivnosti koje preduzimaju Privredna komora i Predstavništvo Republike Srpske u Austriji u pogledu prezentacije tih proizvoda i njihovog plasmana na austrijsko tržište.\nVažno je napomenuti da će troškovi zakupa i funkcionisanja prostora u prvoj godini biti pokriveni od strane Кabineta predsjednika Republike Srpske koji je podržao ovaj projekat.\nNorveški Arbaflame želi graditi fabriku crnog peleta u RS


Uspostava direktne razmjene i saradnje između kineskih i kompanija iz TK - Impuls\nObjavljeno: Ponedjeljak, 14 Juni 2021 13:13\nDelegacija Vlade TK, koju je predvodio premijer Kadrija Hodžić, primila je u posjetu predstavnike Kinesko-europske asocijacije za ekonomsku i tehničku saradnju (CEATEC).\nKako je rečeno, Asocijacija je posvećena promociji trgovinskih i ekonomskih veza između Kine i Evrope, a registrirana je pod Ministarstvom civilnih poslova i potpuno akreditirana od strane Ministarstva trgovine (MOFCOM).\nSvrha joj je promoviranje međusobnog razumijevanja i razmjene, kontinuirano iskorištavanje potencijala za saradnju između kineskih i evropskih kompanija, pomoć kineskim i evropskim kompanijama prilikom otvaranja tržišta, uvođenja sredstava, proizvoda, tehnologija i talenata te promoviranje pogodne interakcije između kompanija i vlada, izgradnja mosta direktne razmjene i saradnje između kineskih i evropskih kompanija i služenje svestranom razvoju ekonomskih i trgovinskih odnosa između Kine i evropskih zemalja.\nS tim u vezi premijer Hodžić i ministri u Vladi Tuzlanskog kantona su prezentirali Tuzlanski kanton, njegove komparativne prednosti, sa posebnim akcentom na određene projekte koji bi mogli biti interesantni kineskim partnerima.\n“Prioritet nam je snaženje privrednih zona, među kojima je privredna zona u blizini Međunarodnog aerodroma Tuzla, mogla biti zanimljiva kineskim investitorima. Također, čišćenje jezera Modrac, te ulaganje u putnu infrastrukturu su prioritetni projekti u Tuzlanskom kantonu, a osim navedenog tu je i ulaganje u obnovljive izvore energije”, kazao je premijer Hodžić izražavajući spremnost i otvorenost Vlade TK za svaki oblik saradnje koji može doprinijeti poboljšanju ekonomskih i socijalnih odnosa.\nPored navedenih oblika saradnje, spomenuti su i određeni potencijali u oblasti poljoprivredne proizvodnje, turistički potencijali koji mogu i trebaju biti uobličeni u jedan brend i ponuđeni kineskim turistima.\nSastanak je bio inicijalna prilika da se ukratko prezentiraju oblasti u kojima bi se saradnja u narednom periodu mogla i konkretizirati. U tom pogledu u narednom periodu uslijedit će operacionalizacija podijeljenih informacija, a kako bi se u narednom periodu mogle inicirati i konkretne aktivnosti.\nSastanku su u ime Asocijacije prisustvovali direktor za europske poslove Dragan Čigoja i njegov saradnik Andrej Agačević.\nSvijetu potrebna nova pravila za internet ekonomiju i najjače igrače\nBlekrok – kompanija u senci političkih promena u Nemačkoj: Imamo toliko novca, da više ne znamo gde da ga uložimo!\nViše od 250 kompanija razmatra preseljenje u Holandiju\nŠta se događa sa digitalnom imovinom kada vlasnik premine\nVTK BiH: Oporavak ekonomske aktivnosti u prvom polugodištu ove godine\nBanke bi preživjele novu krizu\nU FBiH u junu 57.769 turista; 51,3 posto više nego u maju\nU junu u BiH broj nezaposlenih smanjen za 2.218 osoba\nMMF: Produbljen ekonomski jaz\nDigitalni juan najveća prijetnja zapadu\nInvestitore ne mamiti jeftinom radnom snagom, nego kvalitetom\nIzvoz iz BiH porastao za 31,1 posto


Tanjug 19. februara 2021. 11:44\nSARAJEVO – Evropska komesarka za unutrašnje poslove Ilva Johanson boravi danas u Sarajevu, gde je s predsedavajućim Saveta ministr BiH Zoranom Tegeltijom i njegovim zamenicima razgovarala o migrantskoj krizi.\nNeophodno je, dodala je, napraviti razliku između onih koji imaju pravo da ostanu i onih koji nemaju, odnosno koji neće dobiti azil. Takvima je, istakla je, potrebno omogućiti što brži povratak u njihove zemlje.\n„BiH mora razviti jače kapacitete za upravljanje migracijama i cela zemlja mora učestvovati u tome“, kazala je Ilva Johanson.\nTegeltija je istakao da je BiH spremna da bude partner u upravljanju migrantskom krizom, ali da ne želi i ne može da bude njen talac, niti da prihvati situaciju tzv. spavača u redovima migranata.\n„Ključna stvar za rešavanje migracija jesu granična kontrola i readmisija migranata i time treba upravljati, u saradnji sa drugim zemljama koji se suočavaju sa migrantskim talasom“, rekao je Tegeltja.\n„Migracijama treba da upravljaju države, a ne oni koji zloupotrebljavaju položaj lica u pokretu“, rekao je Tegeltija i dodao da je s Johansonovom razgovarano o svim pitanjima odnosa BiH i EU, procesu pridruživanja BiH EU, kao najvažnijem pitanju, ali i o pandemiji virusa korona.


Šulić: 100 maraka mladima da osjete da Vlada misli na njih - mojKontakt portal - Radio Televizija Kontakt\n“Svi mladi od 18 do 30 godina dobiće jednokratnu pomoć. Ono što je naša inicijativa ispred SNSD-a bila jeste da se to uputi Vladi Republike Srpske, a Vlada će u narednom periodu izaći sa načinom kako će se dodjeljivati ta novčana sredstva. Pomoć će biti isplaćena, mislim, u avgustu”, rekao je Šulić.\n“Danas svaki student u Republici Srpskoj koji da uslov, očisti godinu, ima potpuno besplatno školovanje”, istakao je Šulić.\n“Mi kao SNSD imamo dogovor da ćemo imati 30 odsto mladih ljudi na listama za Narodnu skupštinu Republike Srpske i parlament BiH”, rekao je Šulić novinarima.\n“Mi smo zadovoljni i pozdravljamo sva nastojanja dosadašnja Vlade Republike Srpske da se položaj mladih poboljša. U ovoj godini smo u fazi izrade nove Omladinske politike, smatram da svi oni ciljevi koji su tamo definisani od interesa za mlade Republike Srpske. Želimo da radimo na rješavanju nezaposlenosti, stambenog pitanja i svih drugih pitanja koji muče mlade Republike Srpske”, istakao je Strika.\n“Nadamo se da ćemo zajedno sa našim koalicionim partnerima i u narednom periodu formirati niz određenih ideja i inicijativa koje će sasvim sigurno doprinijeti boljem položaju mladih ljudi na našem prostoru”, istakao je Blagojević, javlja Srna.\nTrivić: Dodik kaže nema sankcija Rusiji, Vučić izjavio da ih je BiH uvela (VIDEO)\nAustrija ukida sva korona pravila za ulazak u zemlju\nPandurević: Otmeš od naroda 180 miliona, pa daš “pomoć” 100 KM i glumiš dobrotvora


Ilić: Važno je da nastavimo sa osvajanjem medalja Veslanje Vest Srbija Sport\n"Važno je da održimo kontinuitet. Od 1998. godine veslačke reprezentacije osvajaju medalje na svetskim i evropskim šampionatima, a od 2000. učestvujemo na olimpijskim igrama sa dve posade", rekao je Ilić.\nOn je dodao da su seniori ove godine učestvovali na tri svetska kupa, gde su ostvarili solidne rezultate.\n"Naše posade ostvarile su rezultate u okviru olimpijske norme. Na predstojećem Svetskom prvenstvu očekujem da budu među 11 i da obezbede plasman na OI u Londonu", rekao je Ilić.\nPrema njegovim rečima, Svetsko prvenstvo na Bledu biće tek prva mogućnost za kvalifikacije na OI.\n"Na Svetskom prvenstvu imaćemo dva nova dvojica sa i bez kormilara. To smo odlučili kako bismo proširili bazu naših veslača koji su sposobni da se plasiraju na Olimpijske igre", rekao je Ilić.\nJedan od najboljih veslača Srbije Nikola Stojić naglasio je da je ove godine imao "prilično šarene rezultate".\n"Nije bilo najboljeg rezultata i nisam zadovoljan. Očekujem da ću na Svetskom prvenstvu biti u dvojicu bez kormilara i da će se sve promeniti", rekao je Stojić.\nVeslači savez Srbije produžio je saradnju sa Srpskom bankom, koja je od prošle godine jedan od glavnih sponzora najboljim veslačima.\nSelekcije Srbije očekuje Svetsko prvenstvo za seniore do 23 godine od 21. do 24. jula u Amsterdamu, Svetsko prvenstvo za juniore od 4. do 7. avgusta u Itonu, kao i Svetsko prvenstvo za seniore od 28. avgusta do 4. septembra na Bledu.\nVesti-online.com - 22:02 18/07/2011


Nedimović: Subvencionisani krediti kreću od nedelje - AgroSmart\nMinistar poljoprivrede Branislav Nedimović izjavio je da će iduće nedelje krenuti novi krug subvencionisanih kredita za poljoprivrednike.\nReč je o kreditima koje poljoprivrednici uzimaju kod poslovnih banaka s tim da Ministarstvo subvencioniše deo kamate.\nNedimović je poručio da je veoma važno da poljoprivrednci budu na vreme upoznati sa merama podrške koju im država pruža, poput ove, po njemu veoma značajne pomoći u finansiranju poljoprivredne proizvodnje.\n-Važna je edukacija jer poljoprivrednici često ne znaju šta sve od podsticaja imaju na raspolaganju. Bitno je da svi budu blagovremeno upoznati sa mogućnostima koje se nude, a sami će odlučiti da li će koristiti kredite i druge pogodnosti – kazao je ministar obilazeći juče u Kucuri domaćinstvo Vladimira Kopčanskog.\nUkazao je na to da je ove godine na raspolaganju najveći agrarni budžet u protekloj deceniji, da postoje linije za kupovinu mehanizacije, sadnog materijala, protivrganih mreža, nabavku rasnog sastava, izgradnju farmi… Najgore bi bilo da novac ode u potrošnju a ne na razvoj, rekao je Nedimović.


Kineski zvaničnici su u sredu ukinuli prvi karantin zbog koronavirusa na svetu, što je izazvalo masovni egzodus desetina hiljada stanovnika Vuhana koji su 76 dana bili odsečeni od spoljnog sveta.\nIndustrijsko središte centralne Kine sa 11 miliona stanovnika je bio u strogom karantinu od 23. januara, kada su zvaničnici očajnički nastojali da zauzdaju virus koji je u ovom gradu bio primećen u decembru, i od koga se širom sveta zarazilo 1,4 miliona ljudi. Više od 50 hiljada ljudi se zarazilo koronavirusom, i više od 2500 je umrlo, što čini oko 80 posto ukupnih žrtava koronavirusa u Kini, barem prema zvaničnim podacima Pekinga.\nKada je sat u sredu otkucao u ponoć, razdragane mase su počele da mašu zastavama i pevaju nacionalnu himnu, dok su gradski zvaničnici ukrasili vuhanske nebodere svetlosnim animacijama medicinskih radnika koji neguju bolesne.\nKineski državni mediji prenose snimke zvaničnika koji ponovo otvaraju auto-puteve, dozvoljavajući stanovnicima da po prvi put posle više od dva meseca izađu iz grada. Više od 65 hiljada ljudi je u roku od nekoliko sati nakon ukidanja karantina otišlo iz grada vozovima i avionima, javlja Asošijeted Pres.\nKraj karantina, tokom čijeg vrhunca su ljudi bili primorani da sede zatočeni u kućama, za mnoge stanovnike je bio emotivno iskustvo.\n„Idem da vidim svoje roditelje“, rekla je putnica Vang Venšu za Rojters, dok je čekala da se čekira na gradskom aerodromu Tianhe.\n„Naravno da mi nedostaju. Prestanite sa pitanjima, zaplakaću“.\nJedan drugi stanovnik, Tong Žengkun, rekao je za Asošijeted Pres da mu više od 70 dana nije bilo dozvoljeno da izađe iz stana, zbog toga što se zaraza proširila na njegovu zgradu.\n„Toliko dugi boravak u kući me je izludeo“, rekao je, dok je gledao lajt-šou.\nStanovnicima je 76 dana bilo dozvoljeno da izađu iz kuće samo da bi kupili hranu ili obavili neophodne poslove, dok je izlazak iz zgrada u kojima je bilo potvrđenih slučajeva bio sasvim zabranjen. Zabrane su poslednjih nedelja postepeno ukidane, kada je broj novih slučajeva počeo da opada. U sredu, ukidanje zabrane napuštanja grada obeležilo je zvanični kraj karantina.\nAli to neće vratiti osećaj normalnosti u Vuhan. Stanovnicima se i dalje nalaže da ostaju kod kuće koliko god je to moguće, i od njih se zahteva da koriste aplikaciju za mobilni zasnovanu na bojama i odobrenu od strane vlade, koja uz pomoć njihovog zdravstvenog kartona i praćenja mobilnih telefona ustanovljuje da li su zdravi, i da li su u poslednje vreme bili u kontaktu sa zaraženima. Samo oni sa „zelenom“ šifrom, što ukazuje na to da ne predstavljaju rizik od zaraze, smeju da se kreću unaokolo, ili odu iz grada.\nŠkole ostaju zatvorene, i dok vlasti tvrde da je većina firmi ponovo otvorena, stanovnici i dalje strahuju od novog naleta zaraze kada socijalne interakcije živnu, a posebno su zabrinuti zbog rizika koji sa sobom nose asimptomatični prenosioci. U drugim kineskim gradovima i provincijama, od stanovnika Vuhana se zahteva da prođu dvonedeljni karantin ili da se testiraju, da bi putovali.\n„Akutno smo svesni da ne smemo da se opustimo, jer nismo proglasili konačnu pobedu“, rekao je u sredu na konferenciji za novinare viceguverner Hubeija Cao Gvanšang. „Moramo da ostanemo smireni, i na kraju budemo jednako oprezni kao i na početku“.\nI dok ljudi širom Kine pozdravljaju kraj karantina, koji je ubrzo postao glavna tema u trendu na platformi za društvene mreže Veibo, javnost izvan Kine ima manje apetita za napore kineskih državnih medija da slave grad koji je postao sinonim za globalnu zdravstvenu uzbunu.\nPipls Dejli, novine koje vode vlasti i koje su perjanica vladajuće komunističke partije, hitno je obrisao tvit u kome se ljudi pozivaju da „Probaju ukus Vuhana“, tako što će degustirati gradske „specijalitete od kojih ide voda na usta“, nakon što su je korisnici Tviterali označili kao neukusnu.\n„Obratite pažnju na atmosferu u javnosti“, tvitovao je Si-En-Enov novinar Endrju Kazinski.\nNaslovna strana: putnici koji nose maske i odela da bi se zaštitili od širenja novog koronavirusa prolaze pored ekrana displeja na vuhanskom međunarodnom aerodromu Tianhe , u Vuhanu, u centralnoj kineskoj provinciji Hubei, u sredu, 8. aprila 2020. (AP Photo/Ng Han Guan)


Od 1. jula niže cijene rominga - Istinito.com - Ne budi ovca!\nPočetna > Region > Od 1. jula niže cijene rominga\n4. Aprila 2019. Istinito167Leave a Comment on Od 1. jula niže cijene rominga\nBosna i Hercegovina, Srbija, Crna Gora, Sjeverna Makedonija, Albanija i Kosovo potpisali su danas Sporazum o snižavanju cijena usluga u javnim komunikacionim mrežama u regionu, zahvaljujući kojem će od 1. jula biti znatno niže cijene rominga u zemljama zapadnog Balkana, a od 1. jula 2021. godine očekuje se i potpuno ukidanje rominga.\nSporazum je potpisan prvog dana Drugog regionalnog digitalnog samita koji se održava u Beogradu, a u ime BiH potpis je stavio Saša Dalipagić, zamjenik ministra transporta i komunikacija BiH.\n“Već od 1. jula građani će osjetiti pogodnost i plaćati roming umanjen za u prosjeku 80 odsto u naredne dvije godine, koliko traje prelazni period”, rekao je Dalipagić.\n“Najlakše i politički najoportunije bi bilo da se ne potpiše taj sporazum u vreme kada se neki drugi regionalni sporazumi, a pre svega mislim na CEFTA, krše već četiri meseca od strane Prištine”, rekla je Brnabićeva.\n“To pokazuje jaku političku volju usmjerenu ka aktivnosti na realizaciji regionalne digitalne agende. Hvala Beogradu što je poslao snažan signal za čitav region”, poručila je Gabrijelova, ističući da Srbija ozbiljno pristupa pitanju digitalizacije.\nNa juče započetom Drugom regionalnom digitalnom samitu u Beogradu, a koji traje dva dana i na kojem učestvuju zvaničnici i stručnjaci iz regiona zapadnog Balkana, moglo se čuti da je digitalizacija neophodna za bolji život svih građana, te da region mora ići u tom pravcu.\nTagged balkan istinito manje cijene roming telekomunikacije\nPolitičarima iz BiH nije cilj ulazak u EU


RODITELJI U KG VEĆ 3 DANA NE ŠALJU DECU U ŠKOLU Tvrde da drugak maltretira i vređa i učitelja i đake\nVLASNIK 40 KVADRATA MOŽETE DA POSTANETE ZA SAMO 8.000 EVRA: Dovoljno je 35\t281\nOd škole traže da hitno reši slučaj\nRODITELJI U KG VEĆ 3 DANA NE ŠALJU DECU U ŠKOLU: Drugak šutira, psuje i udara i učitelja i đake\nSnezana Djuric Pijevac\t 05.04.2017. 14:04h 12:00h\nKRAGUJEVAC - Roditelji učenika odeljenja II-3 Osnovne škole "Stanislav Sremčević" u Kragujevcu već tri dana ne šalju decu na nastavu i tako će biti sve dok škola ne nađe rešenje za problem sa učenikom tog odeljenja za kog kažu da fizički i verbalno maltretira i đake i učitelja.\nPrema navodima roditelja, od škole je zatraženo da hitno reši taj slučaj vršnjačkog nasilja i pruži garancije za bezbednost njihove dece u školi. U zahtevu koji je upućen školi ne traži se da "problematičan" učenik bude isključen iz škole, nego da se premesti u drugo odeljenje ili da se sa njim radi u odvojenoj prostoriji.\nRoditelji su revoltirani zbog pasivnog odnosa rukovodstva škole zbog čega su odlučili da od ponedeljka protestuju tako što decu neće slati u školu na nastavu sve dok ne dobiju potvrdu da će biti bezbedna. Roditelj jednog učenika II-3 rekao je Beti da je problem prisutan od početka školske godine, tako što jedan učenik maltretira ostale đake u odeljenju, šutira ih, udara, izražava se vulgarno, vređa učenike, pa i po nacionalnoj osnovi, crta žene bez glave i krvave, oružje, noževe, ometa nastavu na razne načine.\n"Poznato nam je da je i prošle godine, kada je bio u drugom odeljenju, učiteljicu udario po oku. U drugom razredu je premešten u sadašnje odeljenje gde je nastavio da se ponaša isto, šutnuo je učitelja, a direktoru pokazivao zadnjicu", rekao je roditelj.\nZbog takvog ponašanja na nastavi je prisutna i majka tog đaka, a sa njim posebno rade i drugi nastavnici na času, ali problem nije rešen. Načelnik Školske uprave Goran Joksimović rekao je da se ovaj slučaj "prati već dve godine" i da u školi imaju problem da obuzdaju učenika koji zlostavlja i verbalno i fizički učenike i svog učitelja.\n"Uvedene su neke mere, ali to nije dovoljno, škola mora da reaguje na odgovarajući način. Juče je bila inspekcija u školi da utvrdi da li je sve urađeno zakonski i poznato mi je da ima propusta", rekao je Joksimović.\nOn je naveo da se u rešavanje ovog problema uključio i Centar za socijalni rad u Kragujevcu koji je uradio studiju slučaja sa merama koje treba preduzeti. Direktor Centra za socijalni rad "Solidarnost" u Kragujevcu Momir Borić je rekao da je slučaj složen, rešava se "multidisciplinarno" i kroz rad sa porodicom učenika i školom. "Ne srećemo se prvi put sa takvom situacijom ali za njeno rešavanje je potrebno i vreme i razumevanje", rekao je Borić.\nKragujevacnastavađakmaltretiraodeljenjeOŠ Stanislav Sremčević\nVLASNIK 40 KVADRATA MOŽETE DA POSTANETE ZA SAMO 8.000 EVRA: Dovoljno je samo da imate komad zemlje, ključ u ruke stiže za 30 DANA 35\t281


Politika - datum: 2020-02-20 NAKON SASTANKA PREMIJERA SA PREDSTAVNICIMA NEVLADINIH ORGANIZACIJA, BORIS RAONIĆ SAOPŠTIO\nČelnici Vlade sa predstavnicima nvo sektora Svi za isti sto da razgovaraju\nDijalog sa premijerom Duškom Markovićem i njegovim saradnicima protekao je u atmosferi uvažavanja i raduje spremnost da se poradi na svim anomalijama u sistemu na koje smo ukazali, kazao je za „Dan” Boris Raonić, predsjednik Građanske alijanse (GA). On je istakao da cilj dijaloga nije postizanje rješenja, niti su to pregovori, već samo stvaranje razumijevanja među saradnicima.\n– Stoga apelujemo na sve aktere društva, prvenstveno na partije, da sjednu i razgovaraju, a naravno da će ostati tema i za izbornu kampanju i motivaciju glasača – kazao je Raonić.\nOn je dodao da od tog procesa svi mogu imati korist, a kako će ga kasnije kapitalizovati, stvar je njihove umješnosti.\n– U dvoipočasovnom razgovoru dotakli smo se brojnih konkretnih tema i cilj je da se u što kraćem roku dođe do konkretnih rezultata – naveo je Raonić.\nIz Vlade su saopštili da su predstavnici GA dali više konstruktivnih predloga u cilju jačanja administrativnih kapaciteta i potencijala i da će pažljivo razmotriti sve dobijene predloge i sugestije i zauzeti konkretne stavove u odnosu na njih.\n– Predstavnici GA ocijenili su da je potrebno snažiti institucije koje bi trebalo da efikasnije rade na pitanjima vladavine prava. Takođe su ukazali na potrebu unapređenja principa odgovornosti na nivou institucija, kako državne uprave, tako i pravosuđa, čime bi se doprinijelo kvalitetnijoj zaštiti interesa i potreba svih građana– naveli su iz Vlade.\nKako su dodali, na sastanku je vođen širi dijalog o pitanjima važnim za proces evropske integracije i sveukupni društveni razvoj.\nVraćanje povjerenja u institucije\nPredsjednik Vlade Duško Marković razgovarao je juče i sa izvršnim direktorom Centra za demokratsku tranziciju (CDT) Draganom Koprivicom. Oni su razgovarali u okviru dijaloga i inicijative „Savez za Evropu“, kroz koju se želi postići konsenzus o pitanjima važnim za prevazilažinje podjela i dinamičniji put ka Evropskoj uniji.\n– Premijer i predstavnici Vlade su dobili više predloga i inicijativa u cilju jačanja kredibiliteta institucija i povjeranja javnosti u njihov rad, kao i snaženja izbornog sistema– saopšteno je iz Vlade.\nOni su istakli i da će Vlada odgovorno i sa pažnjom razmotriti sve sugestije koje je dobila na današnjem sastanku od CDT-a i u odnosu na njih se odrediti u toku ili na kraju cijelog procesa.


Vesti online / Scena / Estrada / Neće joj se dopasti? Aco Pejović prokomentarisao Kijino pevanje\nKija Kockar je od skoro u pevačkim vodama, a to se pojedinim estradnim zvezdama ne dopada.\nFolk pevač Aco Pejović, međutim, nije jedan od njih. On je priznao u jednom intervjuu da će o Kiji doneti sud kada čuje kako peva i da nema predrasude prema onima koji su se proslavili u rijaliti programima.\nPošto ne pratim to, onda ne pratim ni ko je ko, ni šta je šta… O kolegama koje poznajem mogu da komentarišem, a one koje ne poznajem, koje ne znam ko su… Ja sam potpuno isključen… Čuo sam ko je ta devojka, nisam je slušao, niti znam šta peva, niti kako peva… Možda ona i dobro peva, nemam pojma. Morao bih da preslušam, pa da ti javim da li je to to ili nije - rekao je Aco na pitanje da iskomentariše Kiju kao pevačicu.


Daut Haradinaj: Prvo hapšenje za Specijalni sud aktiviraće OVK - Sputnjik Srbija\n08:45 03 Decembar 2020\n21:27 27.12.2017 (osveženo 21:40 27.12.2017) Preuzmite kraći link\nDaut Haradinaj se pominje kao jedan od prvih pripadnika tzv. OVK koji će se naći pred Specijalnim sudom.\n„Instrument OVK će se ponovo aktivirati na Kosovu kada bude počelo hapšenje za Specijalni sud“, rekao je Haradinaj za televiziju „Klan Kosova“.\nOn je dodao da su političke partije na Kosovu morale da razmišljaju o Specijalnom sudu 2015. godine, a ne da glasaju za formiranje tog tribunala.\n„Ja nisam deo ratnog krila, ja sam građanin Kosova. Moje najveće dostignuće je rat. Ja sam otvoren i uvek spreman da podržim drugove. OVK nije počinila zločine, Srbija je počinila zločine“, tvrdi Haradinaj.\nKako kaže, Specijalni sud treba posmatrati kao element koji će oštetiti imidž Kosova, prenosi RTS.\nPrištinski sajt „Insajderi“, pozivajući se na izvore bliske novom sudu, tvrdi da će Specijalni sud podići optužnicu protiv Dauta Haradinaja zbog slučaja „Radonjičko jezero“, odnosno ubistva 39 Srba, Albanaca i Roma tokom rata na Kosovu.\nSpecijalni sud za ratne zločine OVK, OVK, Daut Haradinaj


4 Feb 2017, 10:19 Golubac Sat TV Ljubiša Nastasijević\nCrveni krst Golubac u saradnji sa Institutom za transfuziju krvi Srbije organizovao je u ovom gradu na Dunavu ovogodišnju prvu redovnu akciju dobrovoljnog davalštva krvi . Od 27 učesnika akcije ,prikupljeno je 24 jedinica krvi i kako kažu u Crvenom krstu, zadovoljni su sa odzivom dobrovoljnih davaoca ove dragocene tečnosti.\nGodišnjim planom za ovu godinu planirali smo da organizujemo četiri redovne i dve vanredne akcije dobrovoljnog davalaštva krvi u našoj Opštini.Očekivali smo nešto veći odziv naših humanih građana,ali smo ipak zadovoljni ,kaže sekretar Crvenog krsta Golubac,Dina Čučković i nada se da će odziv biti još bolji u narednim akcijama.\nI ovoga puta u ovoj akciji svoj doprinos u dobrovoljnom davalaštvu krvi ponovo su potvrdili zaposleni u Komunalnom javnom preduzeću , Opštinskoj upravi,PIM-u ,Javnim ustanovama i Brodoservisu. Crveni krst u Golupcu tri godine za redom za doprinos u akcijama dobrovoljnog prikupljanja ove dragocene tečnosti, dobitnik je Plakete ,,Šampion solidarnosti u oblasti davalaštva krvi’’ u Srbiji.\nU ljudskoj prirodi je težiti uspehu u bilo kojoj oblasti života. Neko teži da ima uspešnu karijeru, neko uspešan ljubavni…\nNaučnici staju na kraj jednoj od najčešćih muških boljki\nNaučnici sa Instituta za medicinska istraživanja "Senford Barnhem Pribis" su, upotrebom matičnih ćelija, uspeli…\nSVI UZ NAŠU ANU\n10 Jul 2019, 13:52\nBilateral Microphtahalmia je retka bolest. U Srbiji, u državnim bolnicama ova bolest nije prepoznata i ne postoji mogućnost…


Republika / Ubijen otac Jovice Vukotića, vođe škaljaraca\nsubota, 20. 4. 2019.| 21:42 >> 21:46\nU Kotoru je večeras ubijen Veselin Vesko Vukotić, otac Igora i Jovice Vukotića, koji važe za vođe "Škaljarskog klana".\nPodsećamo, Jovica Vukotić služi kaznu u Centralnom zatvoru u Beogradu, a uhapšen je 10. septembra 2018. u turskom letovalištu Antalija s lažnim dokumentima, a narednog dana je deportovan u Srbiju iako je za njim još nekoliko država u okruženju raspisalo poternice.\nOn je osuđen na 15 meseci zatvora zbog korišćenja falsifikovanog makedonskog pasoša s svojom fotografijom na ime Georgije Andonov. Inače, Vukotića u Crnoj Gori potražuju zbog utaje poreza, pokušaja ubistva Vojina Stupara i Miloša Radonjića u martu 2016. i pokušaja ubistva Tamare Zvicer, supruge jednog od vođa suparničkog "kavačkog klana" Radoja Zvicera, koji se desio u maju 2016. godine.\nUbistvo Otac Crna Gora Kotor Škaljarski klan Jovica Vukotić


Ministarstvo odbrane Rusije saopštilo je da i sirijski pobunjenici, kao i civili, mogu da koriste koridore za evakuaciju , kako bi napustili oblast istočne Gute, koja je pod opsadom vladinih snaga.\nU saopštenju se navode da bi borci mogli da ponesu svoje oružje i povedu svoje porodice, ali se ne navodi gde bi otišli. Neprekidno nasilje ometa prekid vatre u čitavoj zemlji koji su zahtevala Ujedinjene nacije, baš kao i rusku samoproglašenu dnevnu "humanitarnu pauzu", čiji je smisao da dozvoli civilima da izađu iz istočne Gute.\nJuče je međunarodni konvoj prekinuo misiju dostavljanja humanitarne pomoći u toj oblasti, pošto su vladine snage nastavile vazdušne i kopnene napade na pobunjeničku enklavu.Konvoj od više od 46 kamiona napustio je glavni grad regiona, Dumu, u ponedeljak uveče da bi se vratio u Damask, pošto zbog nasilja nije uspeo da istovari sve zalihe. Predstavnici UN-a sapštili su da su svi njihovi humanitarni radnici bezbedni. Osim skraćene misije, UN i Međunarodni crveni krst navode da je ruska vlada sprečila spasilačke ekipe da istovare većinu medicinskog materijala koji su planirali da dostave region i nije dozvolila da se one zamene drugim predmetima. Taj materijal obuhvata hirurški pribor, materijal za dijalizu, insulin i drugo.\n"Isporučili smo koliko smo mogli, usled bombardovanja", tvitovao je predstavnik UNHCR-a za Siriju, Sađad Malik. "Civili su uhvaćeni u tragičnu situaciju".\nRuski vojnici primećeni kako obezbeđuju kamione sirijskog Crvenog polumeseca na kontrolnom punktu u blizini Vafidina u Damasku, 5. marta 2018.\nOvo je bila prva isporuka koja je stigla do oblasti izvan Damaska od sredine februara, kada su započeli smrtonosni, od Rusa podržavani napadi na pobunjenike, koje sirijski predsednik Bašar al Asad naziva "teroristima". Tridesetodnevni prekid vatre, koji je zahtevao Savet bezbednosti UN, tek treba da stupi na snagu, dok Asad i njegovi saveznici tvrde da se primirje ne odnosi na napade na Istočnu Gutu.\nSirijska opservatorija za ljudska prava, stacionirana u Londonu, tvrdi da je najmanje 68 ljudi ubijeno u ponedeljak u poslednjem napadu, čak i dok je pomoć stizala. To je podiglo broj poginulih na 760 u poslednje tri nedelje.\nSirijske trupe povratile su trećinu teritorije Istočne Gute, prema Opservatoriji, i napreduju dalje u očiglednoj nameri da podele pobunjeničko uporište na dva dela. Opservatorija tvrdi da je jedan vazdušni udar pogodio deo grada jedan kilometar udaljen od kamiona koji su se istovarali.\nDeca u blizini ruševina nakon vazdušnog napada na gad Dumu, u Istočnoj Guti, u blizini Damaska, Sirija, 6. februara 2018.\nUjedinjene nacije saopštavaju da je oko 400.000 ljudi zarobljeno u opsednutoj Istočnoj Guti, za koje tvrde da im već nedostajalo hrane i medicinskih sredstava i pre nego što su vazdušni napadi počeli pre dve nedelje.\nAsad je najavio u nedelju da će nastaviti sa napadima, rekavši novinarima: "Operacija protiv terorizma mora biti nastavljena, dok će u isto vreme civili imati mogućnost da se evakuišu iz ratne zone".\n"Ne postoji kontradiktornost između primirja i borbenih operacija", rekao je. "Napredak Sirijske arapske armije postignut juče i prekjuče u Guti, postignut je u vreme primirja".\nU komentaru koji je objavila državna televizija, Asad je odbacio zapadne primedbe zbog humanitarne krize u Istočnoj Guti kao "smešnu laž".\nRuski predsednik Vladimir Putin prošle nedelje naredio je dnevnu petočasovnu "humanitarnu pauzu" u borbama, kako bi se omogućilo ljudima da pobegnu iz Istočne Gute, ali ne izgleda da je iko otišao.\nAmerički predsednik Donald Tramp i britanska premijerka Tereza Mej složili su se u nedelju da su Rusija i Sirija odgovorne za "srceparajuću ljudsku patnju" u Istočnoj Guti, saopštio je kabinet Tereze Mej.\n"Složili su se da je u pitanju humanitarna katastrofa i da glavna odgovornsot za srceparajuću ljudsku patnju leži na sirijskom režimu i Rusiji, kao glavnom podržavaocu režima", saopštava kabinet Tereze Mej.\nDim se uzdiže u vazduh nakon što su snage sirijske vlade bombardovale opkoljeni grad Hamorui u oblasti Istočna Guta, u predgrađima Damaska, 3. marta 2018.


Kladovo: Vizitor centar na tvrđavi Fetislam - Istočne VESTI\nKladovo: Vizitor centar na tvrđavi Fetislam\nadminJun 07, 2019Društvo0\nPovodom završetka projekta “Nasleđa na granici Dunava” u srednjovekovnoj tvrđavi “Fetislam” članovi međunarodnog projektnog tima obišli su novosagrađeni Vizotor centar sa tri lamele površine 1200 kvadrata.\nProjekat “Nasleđa na granici Dunava” iz IPA fondova sufinansirala je Evropska unija u okviru prekogranične saradnje Rumunija – Srbija. Ukupan budžet projekta je 2,3 miliona evra, donacija EU za njegovu realizaciju u opštini Kladovo iznosi 1.039.000 evra, uz učešće lokalne samouprave od 15 odsto .\nLider na projektu je opština Kladovo dok su partneri Episkopija iz Turn Severina, opština Brošteni i Asocijacije iz Lupše.\nIzgradnja Vizitor centra jedan je od segmenata projekta čiji je glavni cilj povećanje atraktivnosti kulturnog i slobodnog turizma u graničnom području Borskog i okruga Mehedinci- naglasila je Nevenka Boldorac šef kabineta predsednika opštine Kladovo.\nOčekivanja su da se izgradnjom viztorskog centra na ulazu u srednjovekovnu tvrđavu “Fetislam” upotpune turistički sadržaji koji mogu doprineti afirmaciji turističke mreže u prekograničnim zonama dve susedne zemlje, smatra Mihai Kokrkodel istraživački menadžer iz Turnu Severina. Na završetku projekta čija je realizacija počela 8. juna 2017. i trajala je do 7. juna 2019. u Kladovu je održana konferencija za novinare na kojoj su predstavljene aktivnosti uz konstataciju da je to najvredniji ugovor koji je opština Kladovo sprovela u okviru programa prekogranične saradnje.\nPrethodni članakPrognoza vremena Sledeći članakTango vikend na „Felix Romuliani“


Uručeni ključevi stanova za snage bezbednosti u Novom Sadu | INFO 24\nPotpredsednik Vlade i ministar odbrane dr Nebojša Stefanović prisustvovao je danas uručenju ključeva novoizgrađenih stanova u naselju Jugovićevo u Novom Sadu pripadnicima Ministarstva odbrane i Vojske Srbije i drugih snaga bezbednosti, kao i porodicama poginulih boraca. U tri nove zgrade u ovom novosadskom naselju u narednim danima useliće se 140 pripadnika sistema odbrane, naveo je ministar Stefanović.\n„Od srca čestitam svim ljudima koji su od danas svoji na svome, koji su zasluženo, zahvaljujući svom vrednom radu, požrtvovanosti i ljubavi prema Srbiji, vlasnici svog krova nad glavom. Hvala vam što neustrašivo stojite na braniku Srbije! Ovo je samo još jedan od načina da vam se odužimo za sve što činite za našu otadžbinu“, napisao je ministar Stefanović na svom Instagram nalogu (@nebojsastefanovic).\n– Sećam se da je predsednik Aleksandar Vučić pokrenuo ovaj projekat, kao njegova lična inicijativa krajem 2017. godine, da nas je okupio na sastanku i da smo već u decembru 2017. godine imali prvi sastanak sa gradonačelnicima ovih sedam gradova, da dogovorimo dalju dinamiku. Da smo 2018. godine onda usvojili zakon leks specialis za izgradnju ovih stanova i da smo krenuli izgradnju. Sećam se, da kada smo ovde postavljali kamen temeljac u Novom Sadu, da je ovo bila ledina, da ovde nije bilo ničega, a da danas imamo prelepo naselje, koje ne odražava samo one spavaonice, već zaista jedno plansko naselje sa igralištima, sa terenima, uskoro i počinje izgradnja osnovne škole i vrtića. Dakle, zaista smo razmišljali o tome da ovde vama i vašim porodicama pružimo jedan lep i dobar kvalitet života. Ispunjavamo, dakle, naša obećanja i nastavljamo dalje – poručila je predsednica Vlade, koja je najavila uskoro dodelu i u Sremskoj Mitrovici.\nMeđu onima koji su danas dobili ključeve od svog novog stana je i major Zoran Lukovac iz Komande Ratnog vazduhoplovstva i PVO.\n– Projektom državne stanogradnje i u saradnji sa Ministarstvom odbrane, uspeo sam da obezbedim svojoj porodici i sebi stan ukupne površine od oko 50 metara kvadratnih, gde ću živeti sa svojom porodicom. Želim da zahvalim državi što je prepoznala problem koji već jako dugo godina profesionalni pripadnici Vojske Srbije i Ministarstva odbrane imaju – naglasio je major Lukovac dodajući da je za njega ovo važan dan jer njegova porodica dobija krov nad glavom.\nDanašnjem uručenju ključeva prisustvovali su i predsednik Pokrajinske Vlade Igor Mirović, ministarka pravde Maja Popović, ministar građevinarstva, saobraćaja i infrastrukture Tomislav Momirović, direktor BIA Bratislav Gašić i gradonačelnik Novog Sada Miloš Vučević.\nNastavak podrške Francuske srpskoj administraciji u sprovođenju reforme javne uprave\nŽensko preduzetništvo – energija znanja, inovacija i kreativnosti


U aprilu otvorenje Sportsko-rekreativnog i turističkog centra "Biser Rostovo" - Akta.ba\n16.11.2018. 13:16 / Izvor: Fena\nVišemilionski projekt izgradnje modernog sportsko-rekreativnog i turističkog centra "Biser Rostovo" bit će završen u aprilu, potvrdio je Feni koordinator i čovjek koji je najviše zaslužan za njegovu provedbu na teritoriji općine Bugojno Asim Šahman.\n"Sada definitivno znamo da će objekt zvanično biti otvoren tokom održavanja 7. međunarodnog rukometnog turnira 'Rukomet je moja budućnost', od 18. do 21. aprila 2019. Dolazak su najavili mnogi gosti, među kojima bi trebali biti predstavnici Svjetske rukometne Federacije, te Rukometne Federacije Katara", kazao je.\n"Težili smo i postigli kvalitet, jer se radi o objektu koji je namijenjen vrhunskim sportistima, koji će ovdje imati odlične uvjete za trening i pripreme za iduće utakmice. Osim toga, projekt je izuzetno važan za ovaj kraj i sve građane, koji će na jednom mjestu naći sve što im je potrebno za rekreaciju i odmor", naglasio je Asim Šahman.\n"Trenutno se, u hotelskom dijelu, uređuju sobe i hodnici. Također, već imamo usvojene projekte spa-centra, lobija i recepcije tako da će poslije toga ostati da uredimo restoran i kuhinju, očekujući prve goste", istaknuo je.\n"Cjelokupan ambijent ovdje je fantastičan, a okruženje impresivno, tako da sam siguran da je izgradnja ovog centra na odabranoj lokaciji pravi potez", zaključio je Asim Šahman.\nNugle II, Tržni centar Rose 70230 Bugojno


MOSTAR OSTAJE U FOKUSU SAD-a - Top Portal\nNaslovnica Vijesti BiH MOSTAR OSTAJE U FOKUSU SAD-a\nMOSTAR OSTAJE U FOKUSU SAD-a\n10. septembra 2020. 12:54\nZamjenik pomoćnika državnog sekretara SAD-a i specijalni izaslanik Stejt Departmenta za Balkan Metju Palmer izjavio je danas da SAD ostaju fokusirane na Mostar i nakon održavanja lokalnih izbora o ovom gradu.\n“Naš fokus na Mostar ne završava se sa danom izbora. Mi ćemo biti tu i nakon izbora, bićemo tu da pomognemo novim vlastima da jednostavno uspostave upravo, da rade u korist građana i da pružaju usluge građanima Mostara“, naglasio je Palmer.\nOn je danas u Mostaru zajedno sa ambasadorom SAD-a Erikom Nelsonom razgovarao sa predstavnicima devet političkih stranaka koje su učestvovale u pregovorima da bi se postigao sporazum o održavanju izbora u Mostaru nakon 12 godina.\nPalmer je kazao da je održavanju izbora u Mostaru važno za demokratski napredak i razvoj, te da je važno da izbori budu održani u skladu s najvišim demokratskim standardima, fer i korektni, te da građani imaju povjerenje da će izbori odražavati istinsku volju onoga što oni žele.\n“Važno je da ljudi zađu i glasaju, zato ću se danas sastati sa grupom mladih ljudi kako bi ih potakao da učestvuju u političkim procesima, da izađu glasaju i iskažu svoje mišljenje“, naveo je Palmer.\nOn je istakao da međunarodna zajednica, uključujući SAD, prate šta se događa u Mostaru. Palmer je naveo da Evropska unija, OSCE i SAD rade na podršci civilnom društvu da bi se obezbjedilo da sva biračka mjesta u Mostaru budu pokrivena posmatarćima.\nPalmer je uvjeren da će izbori u Mostaru biti korekti i transparentni i održavati ono što građani žele. Odgovarajući na pitanja novinara Palmer je kazao da su SAD jako sretne zbog razgovora Srbije i Kosova i da je Vašington je jako zadovoljan ishodom tih razgovora i sporazuma koji su postignuti.\nPrethodni članakOsnovano novo preduzeće „Aerodrom Trebinje“, postavljen i direktor\nNaredni članakU Srpskoj koronom zaražene još 73 osobe


Rasprodate ulaznice i za keltsku atrakciju Imar i Slobodana Trkulju - Novi Sad - Evropska prestonica kulture\nObjavljeno 08/01/2018 u kategoriji: Vesti, Nova godina\nTraži se karta više za koncerte Dočeka 7526. godine!\nUprkos proširenju kapaciteta zbog ogromnog interesovanja, ulaznice za koncert keltske atrakcije, benda IMAR koji će nastupiti 13. januara u Srpskom narodnom pozorištu sa domaćinom i gostom večeri Slobodanom Trkuljom, rasprodate su danas.\nNakon što su munjevitom brzinom rasprodate ulaznice i za nastup Divne Ljubojević, za mnoge lokacije u narednom periodu tražiće se karta više. U maloj sali SNP-a, na dočeku 7526. godine novosadska publika i brojni gosti iz regiona i Evrope imaće priliku da prisustvuju koncertu jednog od najboljih keltskih sastava iz Glazgova, koji su se, kao omiljeni bend Slobodana Trkulje odazvali njegovom pozivu. Čuveni srpski virtuoz, Slobodan Trkulja biće i domaćin večeri koji će publiku provesti kroz istoriju nastajanja nesvakidašnjih instrumenata i muzike sa različitih prostora.\nVrlo ograničeni kontigent promotivnih ulaznica za doček 7526. godine za preostale lokacije u prodaji je na svim prodajnim mestima Gigs Tix –a. Očekuje se da će ulaznice za ostale programe biti uskoro rasprodate. U saradnji sa Sterijinim pozorjem, na prodajnom mestu Gigs Tix u Pariskom magazinu u Novom Sadu, svaki 21. kupac ulaznica za predstojeće koncerte dobiće neku od knjiga koju izdaje Sterijino pozorje.\nPored sastava Imar i Slobodana Trkulje, na više od 21 kultne lokacije širom Novog Sada među kojima su kulturna, administrativna, poslovna i obrazovna zdanja, kao i ugostiteljski objekti, izvođači najrazličitijih žanrova nastupiće na potpuno neočekivanim mestima. Divna Ljubojević nastupiće u pozorišnoj sali NIS-a, Laibach u Srpskom narodnom pozorištu, velika regionalna pop zvezda, Kaliopi u Pozorištu mladih, neki od najznačajnijih džez umetnika sa naših prostora Matija Dedić i Zoran Predin u Novosadskoj sinagogi, sjajan spoj tamburaških sastava iz Osijeka i Novog Sada predvođenih Dušanom Svilarom u Studiju M, moderan cirkus i kabare Ludifiko u Zapadnom holu SPENS-a, dok će budući Youth Creative Polis, tzv. Kineska četvrt predstaviti programe na četiri lokacije za ljubitelje tehno zvuka i rep muzike, kada će Paul Ritch iz Francuske, Lag i Klaus nastupiti u Fabrici, Necone, Friday Swag, Janchezz, Rasheed i Yeah Left u Quarteru, a Netix, Codex i Senzorr u Firchie Think Tank studiju. Nikola Vranjković nastupiće u Novosadskom pozorištu, Marčelo & Napeti quintet i Mutant Urban Dance Ansambl dolaze u Gerila Bar, dok će Ledena šuma predstaviti Disko veče.\nVeliki broj programa biće besplatan za posetioce, kao što su Omladinska filharmonija u Sinagogi, Opera za decu Udruženja „Visoko C“ u Eđšegu, ali i nastupi različitih kulturno-umetničkih društva iz Zone 021 u holu Železničke stanice. Ulaz je slobodan i za nastup Sare Renar i Ane Ćurčin u Kulturnom centru Novog Sada, koncert Josip A Lisac i Dodžo u klubu B-612, u gimnaziju „Laza Kostić“ dolazi Loran Prokopić sa prijateljima, u Muzej Vojvodine hor „Sveti Stefan Dečanski“, a u Startit Centar Peaceful Warriors. U Studiju M će biti održan i pop/rok koncert novosadskih muzičkih škola, Kulturni centar Futog predstaviće Anatolija Rečkina i Aleksandera Lukaševiča, a Galerija Matice srpske virtuelni vodič – Doživi umetnost uz eksperimentalne zvuke sastava „Bloom„.\nSatnica i program Dočeka 7526. godine u organizaciji Fondacije Novi Sad 2021 – Evropska prestonica kulture dostupan je na sajtu Novi Sad 2021.


Katarska vlada tvrdi: Saudijska Arabija nam zabranjuje da obavimo hadž\nSVIJET Rijad odbacije optužbe\nKatarska vlada optužila je Saudijsku Arabiju da zabranjuje građanima Katara obavljanje hadža.\nIako 1.200 državljana Katara ispunjava uvjete za obavljanje hadža, što je u okviru dozvoljene kvote za ovu zemlju, katarske vlasti navode kako je stanovnicima postalo skoro nemoguće dobiti dozvole za odlazak u Saudijsku Arabiju kako bi se ispunila ova sveta dužnost muslimana.\nAbdulah El-Kabi ( Abdullah Al-Kaabi) iz državnog Nacionalnog odbora za ljudska prava Katara izjavio je kako je Saudijska Arabija zatvorila elektronski sistem koji koriste putničke agencije za dobivanje dozvola za hodočasnike iz Katara.\n- Građani i stanovnici Katara ove godine nemaju nikakve šanse da putuju na hadž. Registracija hodočasnika iz Katara ostaje zatvorena, a stanovnici ne mogu dobiti vizu jer nema diplomatskih veza - dodao je El-Kabi.\nJedan zvaničnik Ministarstva za hadž Saudijske Arabije izjavio je da je grupa državljana Katara stigla na hodočašće koje će trajati do 24. avgusta, ali nije naveo tačan broj niti to jesu li putovali direktno iz Katara. Prošle godine je hadž obavilo 1.624 državljana Katara, dodao je on.\nSaudijska Arabija i tri druge arapske zemlje prekinule su veze sa Katarom u junu prošle godine, optužujući ovu zemlju za finansiranje terorizma, što Doha poriče.\nSaudijska Arabija tvrdi da hodočasnici iz Katara u Saudijsku Arabiju mogu doći bilo kojom aviokompanijom, osim "Qatar Airwaysom". Međutim, iz tri turističke agencije iz Dohe se navodi da su prestali pokušavati prodati aranžmane za hadž, gdje paketi mogu koštati do 33.000 američkih dolara.\n- Prošle godine smo izgubili puno novca jer je kriza počela nakon što smo sve rezervirali u Meki i Medini i morali smo vratiti novac ljudima. Ove godine, kako niko ne može dobiti vize, uopće nemamo rezervacija za ove pakete usluga - rekao je menadžer jedne turističke agencije u Dohi, želeći da ostane anoniman.\nHadž Katar Saudijska Arabija Zabrana Optužbe\nPrve hadžije koje su jučer otputovale iz Sarajeva stigle u Medinu\nOdgođen let: Avion s hadžijama iz BiH prema Medini, umjesto u 9.30, leti u 13.20 sati\nAviokompanija ''Vision'' prekršila ugovor: Dva puta odgođeni najavljeni letovi s hadžijama iz Bosne i Hercegovine


General Momir Stojanović: KOSOVSKI DŽIHADISTI planiraju TRI UDARA na jug i centralnu SRBIJU između 25. i 28. juna! (INFO) | DNEVNE\nGeneral Momir Stojanović: KOSOVSKI DŽIHADISTI planiraju TRI UDARA na jug i centralnu SRBIJU između 25. i 28. juna! (INFO)\nRADVAN HAĆIFI SE RODIO U SRBIJI: Evo ko je monstrum koji poziva na klanje Srba (FOTO)\nUdari, koji se planiraju oko Vidovdana, trebalo bi da izgledaju kao klasični teroristički napadi džihadista, ali njihov pravi cilj bio bi uklanjanje opasnih svedoka koji bi mogli da daju značajne dokaze protiv bivših lidera OVK, kaže za “Večernje novosti” Stojanović.\n– Sve dok ne budu uklonjeni ključni svedoci, bivši pripadnici OVK neće dozvoliti formiranje novog suda za ratne zločine na Kosmetu. Pominje se da bi sud mogao da bude osnovan u septembru, što bi značilo da imaju dva-tri meseca za uklanjanje svedoka – objašnjava Stojanović i dodaje da je to bila i srž sukoba u Kumanovu, gde je svesno žrtvovan jedan broj Albanaca da bi likvidirali nezgodne očevice.\nOvi događaji se poklapaju sa pozivom pripadnika Islamske države iz Bosne i sa Kosova istomišljenicima na Balkanu. Snimak pod nazivom “Čast je u džihadu, poruka Balkancima” koji je objavio propagandni centar El Hadžat koji je formiran da dopre do gledalaca na zapadu.\n– Postavljajte im eksplozive ispod auta, ispred kuća, uzmite neki otrov i stavite im u piće, u jelo, neka crknu od otrova, ubijajte im na svakom mestu gde god stignete, u Bosni, u Srbiji, po Sandžaku. Vi to možete, Alah će vam pomoći – kaže terorista na snimku koji je prestravio Srbiju i Balkan.


Članstvom u Eurotransplantu građanima će organi za presađivanje biti dostupniji - CdM\nČlanstvom u Eurotransplantu građanima će organi za presađivanje biti dostupniji\nCrna Gora je prije dva dana postala članica Eurotransplanta, čime će crnogorskim pacijentima, organi za presađivanje, biti dostupniji, a vrijeme čekanja na transplantaciju značajno smanjeno, saopštio je ministar zdravlja Kenan Hrapović.\n„Eurotransplant posreduje i koordinira razmjenu organa za presađivanje između transplantacionih centara, laboratorija i donorskih bolnica u najrazvijenijim evropskim zemljama“, rekao je Hrapović.\nPrema riječima direktora KCCG Jevta Erakovića, oko 30 ljekara te ustanove je tri dana mukotrpno radilo i pokazalo svu svoju profesionalnost i spremnost da izađu u susret najkomplikovanijim oblastima medicine, a to je transplantaciona medicina.\nKako je navela medicinska direktorica KCCG Marina Ratković, sa dvije posljednje, u KCCG urađeno je 39 transplantacija bubrega, od čega je 36 živih, a tri kadaverična donora.\nPredsjednica Nacionalnog koordinacionog tijela u oblasti presađivanja organa Vesna Miranović kazala je da uspješnost transplantacionog programa predstavlja ispit zrelosti za jedan zdravstveni sistem i za cijelo društvo.\n„Ukoliko nema donacije organa nema održivog transplantacionog programa. Svi zajedno moramo da iskažemo određeni napor da bismo nivo svijesti podigli na onaj nivo da svi shvatimo da u jednom trenutku mi možemo biti ti kojima će organ biti potreban. Činjenica da je čak 16 puta veća mogućnost da budete u potrebi za nekim organom, nego što ćete ga dati govori u prilog tome, koliko su životne okolnosti nepredvidive, a koliko je zdravlje resurs koji se lako troši“, zaključila je Miranović.\nTagovibubrezi Kenan Hrapović Klinički centar Crne Gore Transplatacija\n6 Komentara na "Članstvom u Eurotransplantu građanima će organi za presađivanje biti dostupniji"\nKazna za sve ko ne ugasi muziku do 23 sata


Industrija 4.0: Mogućnosti, izazovi i perspektive | Privredna komora Crne Gore\nPrivredna komora Crne Gore je 28. septembra 2021. godine organizovala završnu konferenciju projekta „Trilateralna spremnost za promjene” InTERact 4.0, pod nazivom „Industrija 4.0: Mogućnosti, izazovi i perspektive“. Projekat finansira Evropska unija kroz program prekogranične saradnje Interreg Italija-Albanija-Crna Gora.\nTokom događaja su predstavljeni krajnji rezultati projekta, razgovarano je o trenutnom stanju kada je u pitanju industrija 4.0 u Crnoj Gori, budućim izazovima i razvojnim šansama.\nDirektorica Sektora za projekte Privredne komore Crne Gore Tanja Radusinović kazala je da Privredna komora trenutno implementira 22 projekta koji se finansiraju iz različitih fondova Evropske unije.\n- Nadamo se da će nova finansijska perspektiva EU za period 2021-2027, kako je i opredijeljeno, donijeti više sredstava, te omogućiti podizanje kapaciteta i unapređenje prekogranične saradnje, ali i rad u novim oblastima i u mnogo većem obimu, među kojima je i digitalizacija, jedna od osnova industrije 4.0 – rekla je Radusinović.\nOna je pojasnila da se projekat inTERact 4.0, koji se formalno završava 30. septembra, bavio pitanjima digitalizacije, industrije 4.0 i osavremenjavanja rada malih i srednjih preduzeća. Partneri na njegovoj realizaciji bili su privredne komore Crne Gore, Albanije i Barija, Centar za promociju ekonomije i preduzetništva iz Drača, Fakultet za inovativno inžinjerstvo Univerziteta u Salentu, Pulja i u jednom periodu Fakultet za informacione tehnologije Univerziteta Mediteran.\nAktivnosti projekta su usmjerene na stvaranje poslovnog okruženja koje je u službi digitalnih inovacija, jačanje obrazovnog sistema, pružanja podrške preduzetničkim kompanijama u početnoj i fazi rasta, osnaživanje privrednih grana sa potencijalom za rast i pokretanje javnog dijaloga o prednostima digitalne transformacije.\nVažnost ovog procesa jasno je prepoznat od strane EU, koja je Agendom za digitalnu Evropu 2021-2027 planirala fond od preko 100 milijardi eura za istraživanje, inovacije, obrazovanje i osposobljavanje u oblasti digitalne transformacije.\n- Osnovni proizvod projekta inTERact 4.0 je izrada Smjernica za razvoj preduzeća kojima je potreban rast zasnovan na bržoj i efikasnijoj organizaciji resursa i kreiranju novih vrijednosti i poslovnih modela koji odgovaraju potrebama potrošača – kazala je ona.\nTakođe, projekat je predvidio izradu Smjernice konsolidacije za preduzeća koja moraju osnažiti tržišnu poziciju prije korišćenja tehnologija četvrte generacije za sticanje konkurentske prednosti.\nProf. dr Ivana Ognjanović, UDG, govorila je o trenutnom stanju u Industriji 4.0, aktivnostima kompanija u kreiranju odgovorajućih servisa za njenu implementaciju, potrebi sinergije njihove sa akademskom zajednicom koji kreira znanje i potrebne kompetencije.\n- Iako Industriju 4.0 mnogi poistovećuju sa svojevrsnom revolucijom, ne možemo to percipirati kao jedan događaj, već je to kompletan proces koji uključuje aktivnosti sa kratkoročnim i dugoročnim efektom. Industrija – rekla je Ognjanović.\nOna pojašnjava da Industrija 4.0 predstavlja digitalnu transformaciju proizvodnje/proizvodnje i srodnih industrija i procesa stvaranja vrijednosti. Ona se koristi naizmjenično s četvrtom industrijskom revolucijom i predstavlja novu etapu u organizaciji i kontroli industrijskog lanca vrijednosti. Kibernetsko-fizički sistemi čine osnovu industrije 4.0 (npr. „Pametne mašine“). Oni koriste savremene sisteme upravljanja, imaju ugrađene softverske sisteme i raspolažu internetskom adresom za povezivanje i obraćanje putem Interneta stvari.\nGovoreći o Crnoj Gori u kontekstu Industrije 4.0, Ognjanović je podsjetila da je Evropska unija 2018. pokrenula Digitalnu agendu za Zapadni Balkan s naglaskom na jačanje digitalne ekonomije i društva, te podsticanje istraživanja i inovacija kao ključnih u tim naporima, te donijela mjere za podršku ovom procesu. Nedugo zatim Crna Gora je usvojila Strategiju pametne specijalizacije kao jedina država koja je to uradila da nije članica EU.\nKroz projekat InTERact 4.0 otvorena je mogućnost realizacije još tri projekta – Digitalno preduzetničko gnijezdo industrije 4.0 u Crnoj Gori DigNest, Osnaživanje industrije 4.0 kroz semantički unaprijeđenu sajber bezbjednost i Alijansa malih i srednjih luka za održivi razvoj, koje su na završnoj konferenciji predstavili mr Luka Laković i prof. dr Ramo Šendelj i Bojana Tošić.\nTokom diskusije razmatrani su resursi potrebni za razvoj Industrije 4.0 – kadrovi, finansije, širenje svijesti i spremnosti za tranformaciju, te podrška za inovacije.\nProf. dr Radovan Stojanović, ETF, smatra da Crnoj Gori nedostaje razvojni IT koji bi doprinio implementaciji visoke tehnologije. On je apelovao da se formira zajednica institucija koja će sinergijskim djelovanjem podržati procese digitalne transformacije.\nProf. dr Ramo Šendelj, UDG, smatra da su u Crnoj Gori samo na individualnom nivou, odnosno od strane pojedinih institucija, prepoznata kretanja u okviru Industrije 4.0.\n- Očekujem od Privredne komore, koja značajno doprinosi ovom procesu, da još snažnije radi na integraciji crnogorskih kapaciteta – kazao je on.\nViše o InTERact projektu i platformi koja se razvija u okviru njega govorila je sekretarka OU ICT Privredne komore Nada Rakočević.\nPlatforma, po principu one stop shop-a, na jednom mjestu će omogućiti pravnim i fizičkim licima da pomoću alata koji će biti dostupni na platformi, prolaskom kroz niz pitanja i zadataka, kao rezultat evaluacije dobiju procjenu stepena digitalne transformacije, ukoliko se radi evaluacija za kompaniju, ili nivo digitalnih kompetencija, ukoliko fizičko lice koristi alat. Uz procjenu trenutne pozicije, a u zavisnosti od postignutih rezultata na više nivo, biće ponuđen set savjeta, obuka, treninga, znači tekstualne i multimedijalne literature - kazala je ona.


Dan: 11. maja 2015. - Grad Niš\nUprava za poljoprivredu i razvoj sela Grada Niša, u sradnji sa Regionalnom privrednom komorom i ove godine učestvuje na sajmu poljoprivrede u Novom Sadu. Na zajedničkom štandu, predstavljeni su proizvodi najreprezentativnijih proizvođača sa teritorije grada Niša. Na 82. Međunarodnom poljoprivrednom sajmu u Novom Sadu koji se održava od 9. do 15. maja, okupilo se rekordnih 1.500 izlagača iz 60 zemalja. Ove godine prijatelj sajma je Italija koja predstavlja najbolje kompanije iz oblasti poljoprivredne proizvodnje. Prvi put na sajmu nastupa i jedna od najvećih kompanija iz oblasti agrobiznisa u ujedinjenim Arapskim Emiratima “Al Dahra”.\n“Ovo je dobar način da se Grad Niš promoviše i bude primećen od strane izlagača i posetioca, kao dobro mesto za ulaganje potencijalnim investitorima u poljoprivrenom biznisu. Poljoprivredni sajam u Novom Sadu je vodeći sajam agrobiznisa na prostoru zapadnog Balkana i jugoistočne Evrope. U sedam sajamskih dana susreću se i povezuju proizvođači, trgovci, stručnjaci, političari, poljoprivrednici, predstavnici medija i posetioci iz svih delova društvenog i poljoprivrednog sektora, rekao je resorni većnik Jovan Stojković”.


Savez će plasmanom Zmajeva na EURO dobiti pravo bogatstvo - BH Sportisti\nSavez će plasmanom Zmajeva na EURO dobiti pravo bogatstvo\nArticle Updated:\tDecembar 30, 2018\nFudbalska A reprezentacija Bosne i Hercegovine je prije nešto manje od mjesec dana saznala protivnike u kvalifikacijama za Evropsko prvenstvo 2020. godine.\nIzabranici Roberta Prosinečkog će se za plasman na EURO takmičiti u grupi sa Italijom, Grčkom, Finskom, Armenijom i Lihtenštajnom.\nNagradni fond Evropskog prvenstva 2020. godine će iznositi čak 731 milion eura, UEFA je potvrdila. To je ujedno i najveći iznos u historiji takmičenja i znatno veći od prošlogodišnjeg EURO-a 2016. godine.\nSavezi će za plasman reprezentacija na ovo takmičenje dobiti 9,25 miliona eura, dok bi svaka pobjeda u grupi donijela 1,5 miliona eura. Plasman u osminu finala donosi još dva miliona eura, prolaz u četvrtfinale 3,25 miliona eura, a plasman u polufinale dodatnih pet miliona eura.\nOsvajač bi dobio dodatnih deset miliona eura.\nDžeko seli u Kinu?\nEdin Džeko, fudbalski reprezentativac Bosne i Hercegovine i član Rome, karijeru bi mogao nastaviti…\nKošarkaši Portland Trail Blazersa savladalali su kao gosti New York Knickse rezultatom 118:114. Ovo…\nMeđu elitom: Naredno izdanje Lige nacija Zmajevi protiv najboljih selekcija Evrope\nSinoć su odigrane posljednje utakmice prvog izdanja UEFA-ine Lige nacija, a poznati su svi pobjednici…\nProsinečki: Sve osim odlaska na EURO je neuspjeh (VIDEO)\n12 nov 2018 6.47 pm\nRobert Prosinečki, selektor fudbalske A…


BORBA ZA RASPODJELU JAVNIH PRIHODA ‘PODIJELILA’ FBIH: ŠTA KAŽU POLITIČARI | Hayat.ba\nKao što je poznato javnosti, jedina izmjena predviđana je u dijelu koji se odnosi na raspodjelu sredstava od indirektnih poreza između kantona u formi značajanog smanjenja ili brisanja koeficijenta 2 u slučaju Kantona Sarajevo, što je izazvalo veliko negodovanje korisnika kantonalnog budžeta.\nNo, iz Koalicije Država podržavaju ovaj prijedlog rekavši da su u potpunosti okrenuti ka izgradnji Bosne i Hercegovine, države jednakih šansi i prava za sve i na svakom njenom pedlju.\nOdbijamo zloupotrebe i pokušaje produbljivanja podjela i jaza između raznih regija, kantona ili dijelova naše zemlje, te pozivamo sve političke aktere da svojim prijedlozima, izjavama i djelima, jednako tretiraju i bore se za svakog građanina, ženu i muškarca, bez obzira na to iz kojeg dijela BiH bili”, kažu iz ove koalicije.\nS tim u vezi navode da koalicija Država razumije namjere i podržava opravdane inicijative za izmjene Zakona o pripadnosti javnih prihoda u FBiH, koji bi označio početak ispravljanja nepravde prema stanovnicima većine kantona u Federaciji BiH.\nSmatramo da je potrebno usaglasiti potpuno novi model kriterija, izračuna i raspodjele javnih prihoda koji bi bio baziran na kombinaciji i balansu socijalnih, ekonomskih i razvojnih principa, ali, dok se to ne desi, neophodno je napraviti hitno poboljšanje u postojećem modelu”, kažu iz ove koalicije.\nMirsad Hadžikadić, predsjednik Platforme za progres i kandidat koalicije Država za člana Predsjedništva BiH kaže da zastupnici koalicije Država u principu podržavaju aktuelne prijedloge koji će se u ponedjeljak naći na dnevnom redu Zastupničkog doma Parlamenta FBiH.\nIstovremeno, skrećemo pažnju na neophodnost usklađivanja raspodjele javnih prihoda i na nivou BiH, koja nije rađena još od 2009. godine i u kojoj prema trenutnim ekonomskim i socijalnim pokazateljima entitet FBiH godišnje gubi oko pola milijarde KM koje mu pripadaju.”- izjavio je Hadžikadić.\nSenad Šepić, predsjednik Nezavisnog bloka rekao je da solidarnost, socijalna pravda i ravnopravan status svih u BiH je temelj koji će osigurati da svaka porodilja, policajac, nastavnik ili medicinski radnik na prostoru cijele BiH imaju ista primanja i jednak iznos plate za isti posao koji obavljaju, piše Klix.ba.\nŠteta je da je moralo proći skoro devet godina otkako je Parlament Bosne i Hercegovine usvojio moju inicijativu o usvajanju Zakona o ravnomjernom razvoju i ulaganjima na prostoru cijele BiH, dok se vlast u FBiH nije pokrenula i odlučila da podrži takav princip i pristup. Primanja i plate koje po ovim osnovama ostvare naši građani u bilo kojem kantonu, moraju u istom iznosu biti omogućeni i svakom drugom građaninu, u bilo kojem drugom kantonu.” – istakao je Šepić.\nAdis Arapović, zastupnik koalicije Država u Parlamentu FBiH je rakao da u sklopu donošenja izmjena i dopuna Zakona o pripadnosti javnih prihoda, zastupnici koalicije Država će predložiti i usvajanje zaključka kojim će se Vlada FBiH obavezati da najkasnije u roku od 60 dana pripremi Zakon o ravnomjernom razvoju i ulaganjima u Federaciji BiH.\nNaš radni materijal ovoga Zakona ćemo ustupiti na raspolaganje federalnim institucijama. Tim bi se zakonom, uz potpuno novi Zakon o pripadnosti javnih prihoda za koji je Federalna vlada davno zadužena, smanjile nejednakosti i omogućio ujednačen, brži i veći ekonomski razvoj ovog dijela Bosne i Hercegovine” – izjavio je Arapović.


2 miliona evra srpskim naučnicima za borbu protiv COVID-19 | Original\n23/05/2020 23/05/2020 Budi aktuelan by editor\n2 miliona evra srpskim naučnicima za borbu protiv COVID-19\nFond za nauku Republike Srbije je osnovan kao državna organizacija koja pruža podršku naučno istraživačkoj delatnosti. Jedan od najvažnijih ciljeva je obezbeđivanje uslova za kontinuirani rast naučno-istraživačkih i razvojnih aktivnosti u Republici Srbiji, neophodnih za napredak društva zasnovanog na znanju. Programi Fonda omogućavaju finasiranje osnovnih istraživanja, kao i projekata koji povezuju nauku i privredu. Fond omogućava konkurentno finasiranje nauke kroz podršku projektima zasnovanim na izvrsnosti.\nTagovi: covid-19 dr milica đurić jovičić fond za nauku Nauka\nBudi uspešan, Urednički izborKako da uhakujete svoj mozak i postanete najbolja verzija sebe


Pajtić: Spreman sam da predstavljam opoziciju u medjustranačkom dijalogu\nBeta 4. februara 2021. 14:55\nBivši predsednik Demokratske stranke (DS) i profesor Pravnog fakulteta u Novom Sadu Bojan Pajtić izjavio je danas da je spreman da predstavlja opoziciju u medjustranačkom dijalogu ukoliko bi to bio predlog svih stranaka koje su bojkotovale izbore u junu 2020. godine.\nPotpredsednik Narodne stranke Zdravko Ponoš rekao je juče da bi opozicione stranke u pregovorima s vlašću oko izbornih uslova trebalo da predstavljaju ljudi poznati javnosti i od nespornog kredibiliteta kao što su Bojan Pajtić i Slobodan Samardžić.\nPajtić je u intervjuu agenciji Beta kazao da nema političke ambicije, ali da je spreman da pomogne opoziciji.\n„Moj uslov je da se opozicija jednoglasno usaglasi da ja budem jedan od predstavnika u medjustranačkom dijalogu o izbornim uslovima. To bi svakako predstavljalo dodatno opterećenje, ali nije mi svejedno u kakvoj zemlji živim i zaista želim da opozicija uspe“, istakao je Pajtić.\nOn je naveo da bi to bila „neprijatna“ dužnost, budući da su izgledi za uspeh pregovora s „režimom“ prilično mali.\nPajtić je kazao da bi opozicione stranke pre početka dijaloga s vlašću trebalo da postignu konsenzus o predizbornim uslovima od kojih neće odstupati, pa čak i po cenu još jednog bojkota.\n„Posebno je važno da to učine stranke koje su bojkotovale prethodne izbore, jer one stranke koje su izašle na izbore su samim tim prihvatile postejeće izborne uslove. Bojkot junskih izbora je uspeo i to je razlog zbog čega će evroparlamentarci posredovati u najavljenom medjustranačkom dijalogu“, ocenio je Pajtić.\nPored dogovora opozicije koja je bojkotovala izbore, dodao je on, neophodno je da se postigne saglasnost i sa Skupštinom slobodne Srbije koja okuplja veliki broj intelektualaca i ljudi koji uživaju ogroman ugled u javnosti, a što bi povećalo izlaznost gradjana na narednim izborima.\nNa pitanje Bete kako komentariše trenutno nejedinstvo opozicije kada je u pitanju formiranje zajedničke platforme za pregovore s vlašću, Pajtić je kazao da je bila pogrešna odluka dela opozicije da izadje sa separatnom platformom pre usaglašenja sa svim strankama koje su bojkotovale izbore.\n„To liči na prikupljanje političkih poena, čak iako to nije bila namera. Ostavljen je loš utisak da u opoziciji ne postoji sposobnost da se savladaju sujete i sitni stranački interesi“, ocenio je bivši predsednik DS-a.\nRekao je da bi opozicione stranke odricanjem učešća u izbornom procesu u korist ljudi koji su istaknuti predstavnici intelektualne zajednice pokazala spremnost da prevazidje stranačko „razgornjavanje“.\n„Stranke kojima je Aleksandar Vučić sakupljao potpise, a overavao ih Aleksandar Šapić, nisu u korpusu stranaka kojima će gradjani na narednim izborima dati poverenje“, naglasio je Pajtić.\nNa pitanje Bete, koja je crvena linija, kada su u pitanju izborni uslovi, ispod koje opozicija ne bi trebalo da izadje na naredne izbore, Pajtić je kazao da bi pre svega javni servisi RTS i RTV trebalo da pripadnu svim gradjanima Srbije.\n„RTS i RTV ne mogu da ostanu u službi samo jedne stranke. Upravljačka struktura javnih servisa se mora promeniti kako bi oni bili oslobodjeni od pritisaka režima. Takodje, kablovska TV N1 mora da dobije nacionalnu frekvenciju“, rekao je on.\nDodao je i da se kupovina glasova mora kriminalizovati kao i pritisak na zaposlene u javnom sektoru da glasaju za stranku na vlasti.\n„Ne sme se prihvatiti da izbori za predsednika republike, republički parlament i gradsku skupštinu Beograda budu održani u istom danu. Takodje, ne može da lista za Skupštinu Beograda nosi ime Aleksandra Vučića, a da se bira Goran Vesić ili da se pod Vučićevim imenom bira Ana Brnabić“, objasnio je Pajtić.\nNa pitanje Bete da li je i u kojoj meri učešće evroparlamentaraca garancija da će doći do dogovora izmedju vlasti i opozicije o izbornim uslovima i da će dogovoreno biti sprovedeno, Pajtić je kazao da je učešće evroparlamentaraca neophodno jer „režim“ nije želeo da razgovara s opozicijom.\n„Aleksandar Vučić i njegovi saradnici pokazuju nedostatak svesti da će kad tad morati da sidju s vlasti i da politikom institucionalnog uništavanja opozicije zapravo ruše stepenice niz koje treba da sidju“, zaključio je Pajtić.


Srbija je potonula u SNS jamu | Kolubarske Blog\nPredizborni skup SNS (foto: Đorđe Đoković)\nSrbija je potonula u SNS jamu\nGrađani, "1 od 5 miliona", opozicija, sve bi to danas trebalo da bude isto, su za 13. april zakazali veliki protest u Beogradu. Osnovni zahtev, kao i na protestima u stotinak gradova i mesta, je slobodni mediji i slobodni izbori.\nKako je Vučić odgovorio na minimalne zahteve građana, a slobodni mediji i demokratski izbori to jesu? Pozvao je građane da u što većem broju dođu 19. aprila u Beograd, i tako pokažu koliko je Srbija snažna, demokratska, moderna i pristojna zemlja. Da im pokažemo, veli Vučić gospodin, da ćemo čuvati našu Srbiju od siledžija i nasilnika, da ćemo olovkom da rešavamo našu budućnost, a ne testerama i vešalima. On je, pozivajući građane u Beograd, optužio opoziciju za atmosferu nasilja u društvu, i poručio da slede izbori na kojima će najubedljivije da pobedi...\nŠta je ovo do zamena teza, da se ne upotrebi medicinska terminologija, onaj ko je uzrok svih zala, ko je lopov svih lopova, iz sveg glasa viče, držite lopova. Dojučerašnji fašista druge naziva fašistima, prostak i siledžija druge optužuje za nasilje. Zna se da će u Beogradu, na Vučićevom mitingu, biti više Vučićevih plaćenika, koji će novcem svih građana biti dovedeni u prestonicu na poklonjenje diktatoru, zato će skup građana 13. aprila, bez obzira na broj prisutnih, biti brojniji.\nVučićev "recept za dijalog", već se, kao i ostale gluposti, prepisuje u takozvanoj SNS bazi. Nakon što su građani, opozicija, u Novom Sadu zakazali skup za 12. april, istog dana je zakazan Vučićev miting "Budućnost Srbije". Sad se, zabrinuto, javlja Vučićev gradonačelnik Novog Sada, i moli gospodara da njihovo saborovanje pomeri za 11. april, e da bi se izbegli sukobi. Tako bi, veli, građani, u roku od dva dana, mogli da se upoznaju koliko pristalica stoji iza "pristojne Srbije", a koliko ih je spremno da sledi politiku "bezumlja i haosa".\nSrbija je, definitivno, da se parafrazira Radovan Beli Marković, potonula u SNS jamu. U to ime da se javi da je pristojni SNS predsednik opštine Brus, koga je 1389 žena prijavilo za uznemiravanje, a koji je privremeno žrtvovan od gospodara, zvanično podneo ostavku. Odmah po ostavci je izjavio da bi, kad bi sad bili izbori, osvojio 90 posto glasova!\nZato da se citira Dušan Petričić, koji je u intervjuu "Vremenu", rekao: "Nadam se da će jednoga dana, u ozbiljnim vremenima, i sa uozbiljenim narodom, morati da se postavi pitanje, kako smo dozvolili da nam sve zavisi od jedne nekopetentne i neprimerene ličnosti"! Samo od nas zavisi da li je taj dan blizu, ili će najgori nastaviti da se predstavljaju za najbolje.\nPre 3 dana u Iz redakcije\nPre 8 dana 4 sati u Zlatno doba


ZUKORLIĆ TESTIRAO KRV ZBOG ŠEŠELjA: Muftija radio analizu DNK, evo rezultata\n- Šešelji se još uvek nisu testirali, ali se može pretpostaviti koju haplogrupu nose sa verovatnoćom tečnosti od preko 70 odsto . Šešelji su najverovatnije - I2a - staroevropska-dinarska haplogrupa od roda Rovčana. Preci Šešelja su živeli u Evropi i na Balkanu mnogo pre dolaska Slavena u Evropu iz Azije. Asimilirani su od strane Slavena negde na Karpatima i odatle su se vratili na Balkan. Ova haplogrupa se koncentrirala kod Hercegovaca do 70 odsto i kod Bošnjaka do 55 odsto, dok su Šešelju Srbi rođaci verovatno svega do 30 odsto, a Rusi do 10 odsto. Većina Rovčana koji žive danas u Sandžaku se izjašnjavaju kao Bošnjaci - naveo je Zukorlić za “Alo!“.\n*Vojislav Šešelj, Foto: Marko Đoković\nPodsećanja radi sve je počelo kada je na pitanje šta bismo saznali kada bi šef radikala Vojislav Šešelj dao uzorak za DNK Muamer Zukorlić u jednom intervjuu dao zanimljiv odgovor:\n- Njegovu srodnost sa bošnjačko-crnogorskim sastavom.\n- Taj potez sa kojeg on dolazi je ta sandžaklijsko-crnogorska srodnost. Ali bismo morali to preciznije da odredimo, mi ovde imamo i Gota i Skandinavaca i drugih krstaša koji su prošli Balkanom, a mnogi su i ostali. I Srbi imaju tri linije koje su najbrojnije, kao slovenski narod ne pripadaju klasičnim Slovenima. Srodnost sa Rusima je drugorazredna, Srbi su staroevropljani, slovenizirani staroevropljani.\nKomentarišući te njegove reči, lider radikala Vojislav Šešelj za „Alo!“ je naveo da je Zukorlićeva konstatacija tačna, ali dodao i da bi DNK njegovog skupštinskog kolege bez sumnje pokazao da je Srbin.\n- Ja ga pozivam ovom prilikom da se testira, ja sam to uradio i s rezultatima biće nam lakše da diskutujemo.


U nadzorima u Nišu otkrivеno 36 odsto radnika „na crno” i čеtiri nеrеgistrovana privrеdna subjеkta\nNadzori su vršеni kod 114 privrеdnih subjеkata koji sе bavе različitim dеlatnostima, a porеd ostalog trgovinom, ugostitеljstvom, frizеrskim i kozmеtičkim uslugama.\nInspеktori su donеli 25 rеšеnja sa nalozima za otklanjanjе nеpravilnosti kojima jе poslodavcima naložеno da zasnuju radni odnos sa nеprijavljеnim radnicima.\nMinistar Vulin na otvaranju Kluba ratnih vojnih invalida u Nišu\nOprеmanjе Kluba omogućеno jе srеdstvima donatora i volontеrskim radom boraca.\nMinistar Vulin otvara Sobu radosti u Nišu\nU saradnji sa Ministarstvom za rad zapošljavanjе, boračka i socijalna pitanja, kompanija Coca-Cola jе prеurеdila po jеdnu prostoriju u 10 domova za dеcu bеz roditеlja, u kojima ćе dеca imati priliku da sе družе i čitaju.\nVučić, Vulin i Mali na otvaranju kluba za starijе osobе u Rakovici\nMinistar Vulin prеdstavlja rеzultatе rada Ministarstva u 2015. godini\nMinistar Vulin u Privrеmеnom prihvatnom cеntru u Prеšеvu\nU Prihvatnom cеntru sutra ćе počеti podеla 16.800 poklon kartica (vrеdnost jеdnе karticе jе 5.000 dinara) namеnjеnih najugrožеnijim migrantima sa Bliskog istoka - porodicama sa dеcom mlađom od tri godinе, osobama sa invaliditеtom i starijima od 60 godina. Akcija Čovеkoljublja trajaćе 90 dana.


Leonardo: "Suspenzija je nepravda, gurnuo me delegat" - Sportske.net\nLeonardo: "Suspenzija je nepravda, gurnuo me delegat"\nBrazilac kaže da je morao da ode iz Pariza i da je kazna od 13 meseci zbog okršaja sa sudijom Kastrom nepravedna.\nBivši sportski direktor fudbalskog kluba Pari Sen Žermena Leonardo rekao je danas da je nepravedno suspendovan na 13 meseci.\nLeonarda je u maju Fudbalska liga Francuske suspendovala na devet meseci, pošto je posle utakmice sa Valensijenom (1:1) gurnuo glavnog sudiju Aleksandra Kastra. On je negirao navode rekavši da ga je delegat utakmice, koji mu je preprečio put, gurnuo na sudiju.\nBrazilac se žalio na suspenziju, ali mu je rukovodstvo lige izreklo težu kaznu - suspenziju od 13 meseci, zbog čega je podneo ostavku na mesto sportskog direktora pariskog kluba.\n"Posle takve kazne bilo je nemoguće da nastavim sa poslom u Parizu, pošto ne bih mogao da pružim 100 odsto mogućnosti. Ono što mi je Fudbalski savez uradio je veoma nepravedno. Sve je postalo teže posle suspenzije", rekao je Leonardo za list Parizijen.\n"Bio sam najodgovornija osoba za projekat u Pari Sen Žermenu, učestvovao sam u radu sa trenerima i igračima. To je trenutno najuzbudljiviji projekat nekog evropskog fudbalskog kluba", dodao je bivši trener Milana i Intera.\nPari Sen Žermen je tokom letnjeg prelaznog roka iz Napolija doveo najboljeg napadača Serije A iz prošle sezone Edinsona Kavanija. On će u predstojećoj sezoni u pariskom klubu igrati u napadu zajedno sa Zlatanom Ibrahimovićem.\n"Neverovatno je da u timu imate najboljeg strelca italijanske lige Kavanija i najboljeg strelaca francuskog prvenstva Ibrahimovića. Pogotovo što su u ekipi i Lukas Moura, Havijer Pastore, Žeremi Menez i Laveci. PSŽ ima najbolje napadače na svetu", rekao je on.\nLeonardo se osvrnuo i na transfere Monaka, koji je doveo Radamela Falkaoa, Džejmsa Rodrigesa i Mutinja.\n"Monako neće imati lak posao, ali sve je moguće posle takvih transfera. Njihovi rezultati u prijateljskim utakmicama pokazuju da ekipa igra na visokom nivou. Monako će biti ozbiljan rival Pari Sen Žermenu, uz Lion i Marsej, koji već imaju uigrane timove", rekao je Leonardo.\nDa se podsetimo detalja zbog koga je zaradio drakonsku kaznu.


Potpisan Projekt pod nazivom „Unaprjeđenje i jačanje institucionalnog sistema i pravnog okvira u oblasti javnih nabavki i državne pomoći“ u vrijednosti od 0.87 miliona eura kao podrška Upravi za javne nabavke i Agenciji za zaštitu konkurencije\nProgram pristupanja Crne Gore Evropskoj uniji 2014 – 2018\nPROJEKAT: Zakon o izmjenama i dopunama Zakona o javnim nabavkama i podzakonska regulativa\nU skladu sa Programom rada Vlade Crne Gore za 2013. godinu i Programom rada Uprave za javne nabavke za 2013. godinu, Ministarstvo finansija formiralo je Radnu grupu za izradu Zakona o izmjenama i dopunama Zakona o javnim nabavkama.\nJačanje sistema javnih nabavki u Crnoj Gori\nU skladu sa prethodno pripremljenim i proslijeđenim predlogom projekta od strane Uprave za javne nabavke, Delegacija Evropske unije u Crnoj Gori, prepoznala je značaj pružanja dalje podrške razvoju sistema javnih nabavki u Crnoj Gori putem projektne aktivnosti pružanjem usluga ključnim institucijama u ovoj oblasti. Saglasno navedenom, globalni cilj projekta „Jačanje sistema javnih nabavki u Crnoj Gori“, jeste poboljšanje efikasnosti, konkurentnosti i transparentnosti u sistemu javnih nabavki Crne Gore.\nIPA Multibeneficiary “Obuka u oblasti javnih nabavki za zemlje Zapadnog Balkana i Tursku\nEvropska Komisija je zatrazila od SIGME da se razradi generički materijal za obuku, zasnovan na legislativi i praksi Evropske komisije i prilagodjen domaćoj legislativi i okolnostima svake zemlje korisnice. Specifična svrha ovog Projekta je razvoj i obezbjeđenje održive strategije obuka u javnim nabavkama na svim nivoima u zemljama korisnicima. Ideja samog Projekta je da se doprinese pojačavanju administrativnih kapaciteta i dobrog upravljanja u javnim nabavkama putem uspostavljanja ekonomičnog i održivog nacionalnog sistema pružanja obuke koji se bazira na najnovijim Direktivama EU i odgovarajućih metodologija.


Pare krajem godine\nKRAGUJEVAC - „Fijat“ neće do 31. marta uplatiti 200 miliona evra. To znači i da ugovor koji je država potpisala sa ovom kompanijom u praksi već trpi izmene, a da u praksi nije ni počeo da se primenjuje, izjavio je juče Zoran Mihajlović, predsednik kompletan tekst\nPOŽAREVAC - U Kazneno-popravnom zavodu za žene u Požarevcu nedavno je održano venčanje osuđenice bugarske nacionalnosti Desislave B. (20) i njenog izabranika srpske nacionalnosti. U prethodnih deset godina, ovo je bilo prvo venčanje u požarevačkom ženskom\nBEOGRAD- Rasprava u Skupštini Srbije o svakom zakonu traje ukupno 12 sati i posle isteka tog vremena smatralo bi se da je zakon raspravljen. Tako je predviđeno tekstom poslovnika koji je osnova radnoj grupi za izradu tog skupštinskog\n(Samo) ubistva iz zasede\nDecenija i po trebala je nadležnim organima u Srbiji da utvrde da novinarka Dada Vujasinović nije 8. aprila 1994. izvršila samoubistvo, već da je ubijena. Deset godina se čeka da se otkrije ko je ubio novinara Slavka Ćuruviju, pokretača listova Dnevni telegraf i Evropljanin, 1999. godine.\nUz strogu kontrolu lakše do organa\nBEOGRAD - Zaveštavanje organa i formiranje jedinstvenog registra potencijalnih primaoca i davalaca organa u Srbiji biće regulisani zakonom o transplantaciji koji bi trebalo da bude usvojen do kraja


Demokrate pozvale Trampa da svedoči pod zakletvom - 04.02.2021, Sputnik Srbija\nDemokrate pozvale Trampa da svedoči pod zakletvom\nDemokrate u Predstavničkom domu, koje imaju ulogu tužioca na predstojećem suđenju Donaldu Trampu u Senatu, pozvale su danas bivšeg predsednika SAD da svedoči... 04.02.2021, Sputnik Srbija\n© AFP 2022 / BRENDAN SMIALOWSKIDonald Tramp\nDemokrate u Predstavničkom domu, koje imaju ulogu tužioca na predstojećem suđenju Donaldu Trampu u Senatu, pozvale su danas bivšeg predsednika SAD da svedoči pod zakletvom u tom postupku.\nPredstavnički dom je prošlog meseca opozvao Trampa po optužbi da je podsticao pobunu tokom govora ispred Bele kuće u kojem je pozvao svoje pristalice da se „bore“ protiv njegovog poraza na izborima.\nTrampovi advokati su ove nedelje odbacili optužbe, tvrdeći da je Tramp „savesno obavljao dužnost predsednika“ i da su njegove tvrdnje da je poražen na izborima zbog prevare zaštićene prvim amandmanom američkog Ustava kojim se garantuje sloboda govora.\n„U svetlu vašeg osporavanja ovih faktičkih navoda, pozivam vas da svedočite pod zakletvom o vašim postupcima 6. januara 2021. godine, pre ili tokom suđenja za opoziv u Senatu“, napisao je demokratski kongresmen Džejmi Raskin, zadužen za proces opoziva, u pismu Trampu i njegovim advokatima, prenosi „Glas Amerike“.\nRaskin je od Trampa zatražio da svedoči između 8. i 11. februara.\n„Ako odbijete ovaj poziv zadržavamo sva prava uključujući i pravo da na suđenju ustvrdimo da se iz vašeg odbijanja da svedočite može izvući negativan zaključak u pogledu vaših poteza (ili izostanka istih) 6. januara 2021.godine“, napisao je Raskin.\nJoš nije poznato da li će Tramp pristati na zahtev demokrata, a njegovi predstavnici nisu odgovorili na molbe za komentar.\nSuđenje Trampu trebalo bi da počne naredne nedelje, prenosi Tanjug.


"SRBIJA 2018" Ovako je izgledala vežba 2.000 pripadnika NATO i našeg MUP-a (VIDEO)\nKako bi NATO, njegove partnerske zemlje i ostale međunarodne organizacije reagovale u slučaju snažnog zemljotresa? To je bio program prošlonedeljne zajedničke vežbe NATO i Srbije.\nVežba "Srbija 2018" realizovana je kroz saradnju Evroatlantskog centra za koordinaciju aktivnosti odaziva u slučaju katastrofa (Euro-Atlantic Disaster Response Coordination Centre -EADRCC) pri NATO i Ministarstva unutrašnjih poslova Srbije, a u njoj je učestvovalo 2.000 osoba iz skoro 40 zemalja, kao i nekoliko internacionalnih organizacija poput EU i Crvenog krsta.\nCilj održavanja vežbe bio je poboljšanje kompatibilnosti u međunarodnim operacijama odziva u slučaju katastrofe. "Srbija 2018" je stvorila priliku saradnje i testiranja veština osoba koje bi prve izašle na teren u situaciji snažnog zemljotresa sa vojskom.\nEvroatlantski centar za koordinaciju aktivnosti odaziva u slučaju katastrofa je za NATO glavni mehanizam u hitnim situacijiama u evroatlanskoj regiji. Aktivan je tokom cele godine i funkcioniše neprekidno svakog dana, a u njemu učestvuju saveznici NATO 29, kao i sve savezničke zemlje.\nVučić na zatvaranju vojne vežbe u Nišu: Srbija će biti sve snažnija


Samsung investira u tehnologije samovozećih automobila\nSamsung Elektroniks je saopštio da će investirati 75 miliona evra u austrijsku kompaniju “TTTech“, sa sedištem u Beču, koja se bavi razvojem tehnologija autonomne vožnje i bezbednog upravljanja za automobile “audija“ i drugih proizvođača.\nNovo ulaganje Samsunga u sektor autonomnih vozila dolazi nakon što je južnokorejska kompanija završila akviziciju Harmana, koji se bavi proizvodnjom automobilskih navigacionih sistema i tehnologija za komunikaciju vozila jednog sa drugim, kao i infrastrukturom, izveštava agencija AP.\nUlaganje Samsunga u “TTTech“ je prvo iz fonda vrednog 300 miliona dolara, koji je namenjen razvoju njegovih tehnologija autonomne vožnje.\nIz kompanije kažu da će fond investirati i u automobilske startapove. Kompanija ne proizvodi vozila niti poseduje automobilsku kompaniju, ali je dobila dozvole za poslovanje u sektoru samovozećih automobila u Južnoj Koreji i Kaliforniji za testiranje softvera i hardvera za autonomne automobile.


Naslovna/Privreda/Direktna strana ulaganja u prošloj godini 800 miliona KM\nSARAJEVO – U BiH su direktna strana ulaganja u prošloj godini iznosila 800 miliona KM, što je, prema preliminarnim podacima Centralne banke BiH, povećanje od 2,8 odsto u odnosu na 2017. godinu.\nDirektor Agencije za unapređe stranih investicija /FIPA/ Gordan Milinić istakao je da je zadovoljan ovim iznosom jer je prošla godina bila izuzetno teška za privlačenje stranih investitora zbog predizborne retorike.\nIz Fipe je saopšteno da se i u ovoj godini može očekivati nastavak trenda rasta, jer će se nastaviti realizacija značajnog broja projekata koji su započeti u 2018. godini, a u najavi su i nova ulaganja.\nFipa u okviru svog programa postinvesticione podrške priprema prijedlog mjera koje svi organi vlasti u BiH trebaju preduzeti radi poboljšanja poslovnog okruženja i olakšanja poslovanja za strane investitore.\nPrijedlozi su već upućeni nadležnim organima, nakon čega će biti dostavljeni na finalno razmatranje Savjetu ministara BiH.\nS ciljem privlačenja novih investitora, te poboljšanja imidža zemlje, Fipa nastavlja u svijetu medijsku kampanju “Ulaganje u BiH”, u koju su uključena diplomatsko-konzularna predstavništva BiH i strane ambasade u Sarajevu, a u koju bi trebalo uložiti i znatna sredstva radi reklame u svjetskim medijima.\nbanke BiH Nastavak Sarajevo SRNA ulaganja\nPURS: Rekordna naplata u 2018. godini\nMirjanić: Podsticaji Vlade omogućili povećanje proizvodnje mlijeka


Sport - datum: 2021-02-25 POZNAT RAZLOG NESVJESTICE\nČeka ga pauza - Alvaro Morata (Juventus) - Foto: PA-EFE-EPA-EFE/LUCA ZENNARO Morata ima CMV\nVrlo težak virus ima Alvaro Morata - pregledi i pretrage ustanovili su prisustvo citomegalovirusa (CMV) u tijelu fudbalera Juventusa ! On je podvrgnut pretragama nakon što je poslije prve utakmice osmine finala Lige šampiona sa Portom kolabirao.\nCitomegalovirus je vrlo rasprostranjena i neizlečiva bolest a ono što je u cijeloj priči dobro jeste da nije smrtonosna:\n- CMV je virus koji u tijelu ostaje do kraja života ali ne spada u red opasnih po život, rekli su iz Juventusove laboratorije.\nSimptomi ovog virusa vrlo su slični onima koje izaziva grip - to su bolovi u mišićima, otečene žlijezde, bolovi u grlu i umor.\nAlvaro Morata je propustio poslednji trening Juventusa a pitanje je kada će se vratiti na teren. Ukoliko CMV infekcija bude jačeg intenziteta napadač bi mogao da odsustvuje tri sedmice, koliko najduže traje oporavak od ovog virusa. Za trenera Bjankonera Andrea Pirla ovo su novi problemi jer od ranije ne može da računa na Leonardo Bonućija, Đorđo Kjelinija, Huan Kvadrada, Paulo Dibalu i Artura.


Evropsko fudbalsko tržište prihodovalo 28 milijardi evra u 2018. - Sport - Dnevni list Danas\nPočetna » Sport » Evropsko fudbalsko tržište prihodovalo 28 milijardi evra u 2018.\nEvropsko fudbalsko tržište prihodovalo 28 milijardi evra u 2018.\nEvropsko fudbalsko tržište prihodovalo je 2018. godine rekordnih 28 milijardi evra zahvaljujući pet najjačih liga, piše u izveštaju koji je danas objavila revizorska kuća Dilojt (Deloitte).\n0Piše: Beta 30. maja 2019. 10.58 Izmenjeno: 31. maja 2019. 04.01\nPrema 28. godišnjem pregledu finansija u fudbalu Sektora za analizu sportskog poslovanja te kompanije, prihodi evropskog fudbalskog tržišta porasli su za 11 odsto u odnosu na prethodnu godinu.\nSamo je pet najjačih liga povećalo prihode za šest odsto.\n„Ako izuzmemo ciklični uticaj finala turnira nacionalnih timova UEFA i FIFA, bili smo svedoci rasta prihoda svake od ovih 18 godina koliko obračunavamo obim evropskog fudbalskog tržišta. Pošto prenos fudbalskih utakmica uživo ostaje jedan od najtraženijih vidova zabave i za gledaoce i za emitere, kao i jedna od najužarenijih tema na društvenim mrežama, očekujemo da se ovakav rast nastavi“, izjavio je Den Džouns iz Dilojta.\nOperativni profit nemačke Bundeslige porastao je za devet odsto, a italijanske Serije A za osam.\nPo profitu vodi Premijer liga, dok se nemačko i špansko prvenstvo, kako se navodi, „uporno bore“ za drugo mesto.\n„Nemačka je zasenila Španiju nakon početka novog četvorogodišnjeg otkupa prava na prenos utakmica. Očekujemo da Nemačka zadrži status druge lige s najvećim prihodima u sledećem izdanju, a Primera bi eventualno mogla da je ponovo pretekne 2019/2020. godine“, dodao je Džouns.\nBundesliga je pretekla Primeru zahvaljujući otkupu novih prava prenosa, iako je špansko prvenstvo prvi put prešlo tri milijarde evra.\nItalijansko prvenstvo „se muči da održi korak“, ali se očekuje da napreduje u narednom izveštaju zbog prelaska Kristijana Ronalda iz Real Madrida u Juventus prošlog leta.\nFrancuska liga je smanjila prihod od TV prava i sponzorstva i nalazi se na petom mestu u Evropi.\nOd evropskih fudbalskih liga koje se nalaze iza “velike petorke”, Premijer liga Rusije je na šestom mestu pretekla tursku Super ligu.\n„Svetsko prvenstvo u fudbalu održano u Rusiji 2018. godine posredno je i neposredno ojačalo prihode na evropskom fudbalskom tržištu. Usled ovoga, uticaj FIFA, UEFA i nacionalnih fudbalskih saveza doveo je do porasta evropskog fudbalskog tržišta za 75 odsto, i to sa 2,4 milijarde evra u sezoni 2016/2017. na 4,2 milijarde evra 2017/2018.”, rekao je rukovodilac Dilojta Sem Bur.\nDilojt očekuje da se fudbalskog prvenstvo Turske vrati 2020. godine na šesto mesto po visini prihoda.\nbiznis, Evropa, Fudbal, prihodi, tržište\nU junu je dan „D“ za sve lige u Evropi\nKako je Kina postala fudbalska Meka za ostatak sveta?\nNajuspešnije kompanije u regionu donose godišnji prihod od približno 100 milijardi evra


Prepoznajmo nasilje nad starijim osobama i sprečimo ga | Amity\nPrepoznajmo nasilje nad starijim osobama i sprečimo ga\nZapočeli smo realizaciju obuka za stručnjake iz centara za socijalni rad i drugih ustanova socijalne zaštite po akreditovanom programu obuke na temu ,,Nasilje nad starim osobama, specifičnosti, prezentovanje i strategije prevencije’’. Cilj obuke je povećana informisanost stručnih radnika o specifičnosti nasilja nad starijim osobama, prepoznavanju istog i izradi i primeni strategija prevencije nasilja i ohrabrivanja starijih da o nasilju ne ćute i da ne odustaju od traženja mera podrške i zaštite. Prvu u nizu od četiri obuke održali smo u Bujanovcu, 06. novembra 2018.godine za stručnjake iz centara za socijalni rad Pčinjskog i Jablaničkog okruga. Tridesetak stručnjaka su veoma posvećeno i zainteresovano radili, razmenjivali iskustva, pažljivo slušali i postavljali pitanja predavačima, učestvovali u diskusijama čime su pokazali veliki interes za ovu veoma aktuelnu temu.\nStručnjaci iz Bujanovca i Preševa, gde je procentualno najmanji udeo starijih u ukupnoj strukturi stanovništva, istakli su prisustvo pojave i to podjednako i u većinskoj i u manjinskim zajednicama, kako u gradskim, tako i u seoskim sredinama.\nNajveće interesovanje učesnici su pokazali za teme: Kako prepoznati nasilje nad starijima prilikom terenske posete porodici gde se ne radi o prijavi nasilja već o drugim problemima; kako zaštititi starije sa psihičkim i mentalnim smetnjama a koji su žrtve nasilja; kako identifikovati starije žrtve nasilja kada oni isto kriju ili ne prepoznaju ili ga čak i negiraju?\nOvo je samo jedna od aktivnosti u okviru realizacije Projekta: „Podrška lokalnoj integraciji izbeglica iz bivše Jugoslavije i interno raseljenih lica“. Projekat realizuje Udruženje Amity iz Beograda, u saradnji sa Ministarstvom za rad, zapošljavanje, boračka i socijalna pitanja, uz finansijsku podršku Visokog komesarijata Ujedinjenih nacija za izbeglice, na teritoriji 8 okruga (48 opština) u Srbiji.


Završen program edukacije predstavnika i predstavnica organizacija osoba sa invaliditetom iz Vojvodine\n15 decembar 2006 .\nResursni centar za osobe sa invaliditetom Ekumenske humanitarne organizacije završio je program edukacije predstavnika i predstavnica organizacija osoba sa invaliditetom iz Vojvodine. Program edukacija odvijao se u okviru projekta Jačanje kapaciteta\nViše Završen program edukacije predstavnika i predstavnica organizacija osoba sa invaliditetom iz...\nAktivnosti EHO Centra za volontere\n06 februar 2007 .\nCentar za volontere i Društvo za pomoć mentalno nedovoljno razvijenim osobama grada Novog Sada, realizuju projekat "Personalna asistencija-korak ka samostalnosti". Kroz rad na projektu stiču se saznanja i iskustva u vezi sa mentalno nedovoljno razvijenim\nViše Aktivnosti EHO Centra za volontere\nProdajna izložba tkačkih radova žena iz naselja Bangladeš\nEHO Romski resursni centar je obeležio 08.mart, Dan žena, prodajnom izložbom tkačkih radova žena iz romskog naselja Bangladeš. Izložba je organizovana u prostorijama Ekumenske humanitarne organizacije, a tkalje su bile zadovoljne posećenošću izložbe.\nViše Prodajna izložba tkačkih radova žena iz naselja Bangladeš\nHumanitarna akcija “NARCIS ZA ŽIVOT“\n14 mart 2007 .\nOd 21. do 25. marta 2007., Ekumenska humanitarna organizacija (EHO) i Institut za onkologiju u Sremskoj Kamenici organizuju akciju "Narcis za život" u kojoj se prikupljaju dobrovoljni prilozi za pomoć i podršku obolelima od raka. Volonteri EHO sa zelenim šalom\nViše Humanitarna akcija “NARCIS ZA ŽIVOT“\nPočetak obuke novih volontera EHO Crvene linije\n10 januar 2007 .\nCentar Crvena linija je počeo sa medicinskom obukom novih volontera. Grupa od 40 potencijalnih volontera (koji su već uspešno prošli intervju sa psiholozima) je trenutno na medicinskoj obuci koja će trajati do kraja januara 2007 i završiće se polaganjem\nViše Početak obuke novih volontera EHO Crvene linije\nNovosti u EHO RRC programu izgradnje kapaciteta romskih aktivistkinja\n12 februar 2007 .\nPredzadnji modul jednogodišnjeg Programa izgradnje kapaciteta romskih aktivistkinja održan je 03-04 februara 2007 u hotelu Putnik u Novom Sadu. Teme su bile: najčešći problemi i dileme u pisanju predloga projekata, evaluacija projekata, izveštavanje i liderke\nViše Novosti u EHO RRC programu izgradnje kapaciteta romskih aktivistkinja\nVolontiranje u Slovačkoj preko Evropske volonterske službe\nEvropska volonterska služba (EVS) i EHO pružaju mogućnost da se volontira u inostranstvu, tj. u Slovačkoj. Projekat je predviđen za mlade ljude od 18 do 30 godina bez obzira na nacionalnu, versku i rasnu pripadnost. Za volontiranje nije potrebna specijalna\nViše Volontiranje u Slovačkoj preko Evropske volonterske službe\nZavršetak EHO RRC / CIDA programa izgradnje kapaciteta romskih aktivistkinja\n04 april 2007 .\nEkumenska humanitarna organizacija je u periodu 24.03 – 25.03.2007. u Novom Sadu u Hotelu "Putnik" održala šesti i zadnji modul u EHO-RRC / CIDA programu izgradnje kapaciteta romskih aktivistkinja. Tom prilikom učesnice su preko konkretnih primera i\nViše Završetak EHO RRC / CIDA programa izgradnje kapaciteta romskih aktivistkinja\nNastavak rada Škole ekumenizma\n30 januar 2007 .\nPosle pauze zbog božićnih i novogodišnjih praznika, projekat "Škola ekumenizma" je nastavljen 27. januara prezentacijom o Grko-katoličkoj i Luteranskoj crkvi. Predavanja se odvijaju dobro i prema planiranoj dinamici. Prosečna posećenost je natprosečna, čak\nViše Nastavak rada Škole ekumenizma\nSvetski molitveni dan\n23 februar 2007 .\nSvetski molitveni dan 02. marta 2007. u 17:00 sati u Reformatorskoj crkvi na Telepu, Novi Sad, Ćirila i Metodija 7 Osnovna tema ovogodišnjeg molitvenog skupa ekumenskih žena biće "Ujedinjeni pod Božjim šatorom", a pripremile su žene iz Paragvaja. Za više\nViše Svetski molitveni dan\nMakedonski centar za međunarodnu saradnju (MCIC) i EHO su zajednički organizovali treći Regionalni trening o medijima, u okviru projekta "Partnerstvo u akciji – Jačanje Balkanske mreže za razvoj građanskog društva" finansiranog od strane EU. Trening je uspešno\nViše Regionalni trening o medijima\n12 april 2007 .\nU periodu od novembra 2006. do marta 2007. godine uz podršku Fonda za razvoj neprofitnog sektora AP Vojvodine, Resursni centar za osobe sa invaliditetom Ekumenske humanitarne organizacije iz Novog Sada sproveo je istraživanje pod nazivom IZ MOG UGLA kojim su\nViše Istraživanje “Iz mog ugla”